संस्कृत - विकिपीडिया\nआ दक्खिन पुरुब एशिया के भाग\nc. 2री-सहस्राब्दी ईसा पूर्ब – 600 ईसापूर्ब (वैदिक संस्कृत), एकरे बाद मध्य-जुग के इंडो-आर्यन भाषा सभ के बिकास भइल।\nकुछ भारतीय आ नेपाली अखबारन में एकरा दुबारा जियत होखे के रपट मिलल बा।\nभारत: 14,135 भारतीय लोग एकरा के 2001 के जनगणना में आपन महतारी भाषा बतावल।:\nनेपाल: 1,669 नेपाली लोग 2011 के जनगणना में एकरा के आपन महतारी भाषा बतावल।\nआ अउरी ब्रह्मिक लिखाई सभ में\nसंस्कृत भारतीय उपमहादीप के एगो प्राचीन भाषा हऽ। ई भाषा बिज्ञान के हिसाब से इंडो-यूरोपीय परिवार के भाषा हवे आ एकरे इंडो-आर्यन शाखा में आवे ले। अभिन भी एह भाषा के बोले-समझे वाला लोग मौजूद बा आ एह भाषा में लिखल प्राचीन साहित्य से ले के समकालीन साहित्य तक ले के बिसाल धरोहर मौजूद बा। प्राचीन भारतीय ग्रंथ सभ के रचना एही भाषा में भइल हवे आ बिबिध बिसय सब पर बृहद मात्रा में जानकारी एह भाषा में लिखल प्राप्त होखे ले।\nबिकास के क्रम के हिसाब से हे भाषा के दू गो रूप बतावल जाला: वैदिक संस्कृत, जेह में वेद सभ के रचना भइल हवे; आ लौकिक संस्कृत जेह में बाद के साहित्य आ अउरी बिबिध बिसय के ग्रंथ लिखल गइल हवें। संस्कृत भाषा के ई नाँव बिसेस संस्कार, यानी ब्याकरण इत्यादि के हिसाब से खास शुद्ध कइल भाषा, होखे के कारण मिलल हवे आ अपना इतिहास में ई अभिजात वर्ग आ पढ़ल लिखल लोग के भाषा रहल बा। एकरे साथे-साथ आम जनता के भाषा प्राकृत रहल जेकरा में कुछ साहित्य भी मिले ला आ संस्कृत साहित्य में भी एह भाषा के मिलजुल मिले ला।\nबाद के कई इंडो-आर्यन भाषा सभ, जइसे कि भोजपुरी, नेपाली, हिंदी, मराठी, बांग्ला इत्यादि के बिकास संस्कृत से होखल बतावल जाला, हालाँकि, एह बात के बिपरीत कई बिद्वान लोग माने ला कि एह भाषा सभ के बिकास संस्कृत के समांतर बोलल जाए वाली प्राकृत सभ से भइल आ संस्कृत के परभाव भर पड़ल।\n↑ Uta Reinöhl (2016). Grammaticalization and the Rise of Configurationality in Indo-Aryan. Oxford University Press. पप. xiv, 1–16. ISBN 978-0-19-873666-0.\n↑ "Comparative speaker's strength of scheduled languages − 1971, 1981, 1991 and 2001". Census of India, 2001. Office of the Registrar and Census Commissioner, India. ओरिजनल से 11 April 2009 के पुरालेखित. पहुँचतिथी 31 December 2009.\n↑ Nordhoff, Sebastian; Hammarström, Harald; Forkel, Robert; Haspelmath, Martin, संपा. (2013). "Sanskrit". Glottolog 2.2. Leipzig: Max Planck Institute for Evolutionary Anthropology. CS1 maint: display-editors (link)\n"https://bh.wikipedia.org/w/index.php?title=संस्कृत&oldid=584657" से लिहल गइल\nएह पन्ना पर आखिरी बेर संपादन 1 जून 2018 के 14:17 बजे भइल रहल।


‘बाप जोकर बेटी कलेक्टर’ – Anjoria\n‘बाप जोकर बेटी कलेक्टर’\nOctober 8, 2012 Editor मनोरंजन 0\nएम.एल. प्रोडक्शन के महत्वाकांक्षी प्रस्तुति भोजपुरी फीचर फिल्म ‘बाप जोकर बेटी कलेक्टर’ के गीतन के रिकार्डिंग शिशिर पाण्डेय आ ए.एन सिन्हा के संगीत निर्देशन में हो रहल बा. कथा पटकथा राष्ट्रीय अंतर्राष्ट्रीय सम्मान से सम्मानित अमरेश नारायण सिन्हा के लिखल ह. फिल्म के मुख्य भूमिका में अभिनेता मन्टू लाल के नाम खास चर्चा में बा.\nजान लीं कि चर्चित आ कुशल निर्देशक राजकुमार आर. पाण्डेय के ‘ट्रक ड्राईवर’, ‘सौगन्ध गंगा मईया के’, ‘नागिन’, राकेश भदौरिया निर्देशित ‘धनिया के थाना’ आ डॉ. स्नेहातुली निर्देशित हिन्दी फीचर फिल्म ‘ये देखो मुम्बई रियल लाईफ’ में मन्टू लाल अपना कॉमेडी अभिनय से दर्शकन के हर बेर प्रभावित कइले बाड़न. मुम्बई के कईएक सिनेमाघरन में अबही चलत फिल्म “सौगन्ध गंगा मईया के” के अपार सफलता में मन्टू लाल के एक एक सीन पर देखनिहजार के ताली बजावल आ सीटी मारल मन्टू लाल के बहुमुखी अभिनय क्षमता के गवाह बा. एह फिलिम “सौगन्ध गंगा मईया के” का शूटिंग घरी निर्माता दिलीप जयसवाल, अमिताभ चन्द्रा आ अमित कुमार पाहुन मन्टू लाल के भोजपुरी इन्डस्ट्री में कॉमेडी के उगत सूरुज बतवले रहलें.\n‘पागल प्रेमी’ क बाद नवीन सिंह आ अजय कुमार के ‘मुख्यमंत्री जी’\nसफलता के गारंटी बन गइली अंजना सिंह


टटका खबर (शुक,2अक्टूबर 2015) – टटका खबर\nदेश आजु लाल बहादुर शास्त्री आ राष्‍ट्रपिता महात्‍मा गांधी के जयंती मनावत बा. बाकिर हमेशा का तरह अबकियो बेर गांधी के नाम का आगे शास्त्री के नाम दब जात बा. नेहरु खानदान कबो दोसरा के नाम आगे आवही ना दीहल. आजु प्रधानोमंत्री लाल बहादुर शास्त्री के समाधि पर ना गइलन. काहे कि सरकार नीति बना लिहले बिया कि कवनो नेता के जनमदिन भा पुण्यतिथि पर कवनो सरकारी आयोजन ना कइल जाई.\nसारण जिला के डोरीगंज इलाका के दफ्दरपुर निवासी चिकित्सक डा. हरेराम प्रसाद के छह बरीस के पोता नैतिक कुमार के लाश बियफे का दिने घर का लगहीं के इनार में मिलल का बाद गांव में रोआरोहट मच गइल. लोग डोरीगंज बाजार बन्द करा दीहल. लड़िका पिछला दू दिन से गायब रहुवे आ थाना में किडनैप के अनेसा लिखा दीहल रहुवे. अब लाश के पोस्टमार्टम का बादे पता चल पाई कि मौत के कारण का रहुवे.\nसारण जिला के दाउदपुर के एगो ट्रक चालक के वर्धमान में सड़क हादसा में मौत हो गइल. दाउदपुर के सिसवां गांव के परमात्मा साह के चालीस बरीस के बेटा अरविंद साह आसनसोल से पत्थर लोड ट्रक लेके हावड़ा जात रहुवे कि बीच वर्धमान के बुदबुद चट्टी का नियरा दोसरा ट्रक से टकरा गइल आ ओकर मौत हो गइल.\nसंयुक्त राष्ट्र में विदेश मंत्री सुषमा स्वराज कहली कि भारत पाकिस्‍तान से बतियावे ला तइयार बा बाकिर आतंक खतम होखला बिना बात ना हो पाई. कहली कि आजुओ 2008 के मुंबई आतंकी हमला के साजिश करे वाला पाकिस्‍तान में आजाद घूमत बा.\nनिर्वाचन आयोग का तरफ से राजद के लालू प्रसाद आ भाजपा के सुशील मोदी का खिलाफ आदर्श चुनाव संहिता के सीमा लाँघे के आरोप में केस दर्ज करावे के नोटीस जारी कइले बा. दुनू जने से छह अक्टूबर से पहिले जबाब देबे के कहल गइल बा.\nबियफे का दिने भाजपा का ओर से विधानसभा चुनाव ला विजन डाकूमेंट जारी कइल गइल जवना में साल 2022 ले सगरी भूमिहीन लोग के घर बनावे ला पाँच डिसमिल जमीन दे दीहल जाई. बेघर लोग के मकानो दीहल जाई. मैट्रिक आ इंटर परीक्षा पास करे वाला पचास हजार विद्यार्थियन के मेरिट का आधार पर लैपटॉप आ पांच हजार लड़िकियन के मेरिट पर स्कूटी दीहल जाई आ सगरी दलित आ महादलित स्कूलन में एकहएक गो रंगीन टीवीओ लगावल जाई.\nप्रधानमंत्री नरेंद्र मोदी शुक का दिने झारखंड के खूंटी में सौर ऊर्जा इकाई के उद्घाटन करीहें. खूंटी जिला न्यायालय परिसर में लगावल गइल 180 किलोवाट के ई संयंत्र देश में अपना तरह के पहिलका होखी. एकर आधा बिजली अदालत के आ बाकी आधा जिला समाहर्णालय के दीहल जाई. शुके का दिने दुमका में मुद्रा ऋण योजना के तहत एक लाख छोटका उद्यमियन का बीच 212 करोड़ रुपिया के करजा बँटीहे पीएम मोदी. एक लाख गरीब परिवारन के मुफ्त रसोईगैस कनेक्शन देबे के योजनो के शुरुआत करीहें.\nशुके का दिने प्रधानमंत्री बिहार के बांका चुनावी रैली क के भाजपा के चुनाव प्रचार के शुरुआत करीहें. अधिसूचना जारी भइला का बाद ई उनुकर पहिलका सभा होखी.\nकेन्‍द्र सरकार खाद्य सुरक्षा अधिनियम के तहत 2015 के मिड डे मील योजना के नया नियम जारी कइले बिया जवना में दोपहर भोजन खातिर धन ना रहला बा दोसरा मद के धन के अस्‍थायी इस्‍तेमाल कइल जा सकी आ अगर भोजन ना दीहल जा सके त लाभार्थियन के खाद्य सुरक्षा भत्‍ता दीहल जाई. राष्‍ट्रीय खाद्य सुरक्षा अधिनियम के तहत डिजिटाइज्‍ड राशन कार्ड बांटे के पहिला चरण के शुरुआत शुक का दिने ओड़िशा के 14 जिला में शुरू कइल जाई. मुख्‍यमंत्री नवीन पटनायक भुबनेश्वर में एकर शुरूआत करीहें.\nभारत आ दक्खिन अफ्रीका के बीच तीन गो बीसबीसा मैचन के सीरिज के पहिलका मैच आजु धर्मशाला में खेलल जाई. एकरा अलावे दुनू देश पाँच गो एकदिना आ चार गो टेस्टो मैच खेलीहें.\nभारत के सानिया मिर्जा आ स्विट्जरलैंड के मार्टिना हिंगिस के जोड़ी वुहान ओपन डब्‍ल्‍यूटीए टेनिस टूर्नामेंट के सेमीफाइनल में पहुंच गइल बा.\nविधान सभा चुनाव के दूसरका दौर के परचा वापसी के समय सीमा बीतला का बाद कुल 458 गो उमीदवार रह गइल बाड़ें. एह दौर के खास प्रत्याशियन में मुख्यमंत्री रहल जीतन राम मांझी, मंत्री रहल प्रेम कुमार, विधानसभा अध्यक्ष उदय नारायण चौधरी, मंत्री जयकुमार सिंह, भाजपा के प्रदेश अध्यक्ष रहल गोपाल नारायण सिंह, मंत्री रहल रामाधार सिंह, मंत्री विनोद कुमार यादव, जीतन राम मांझी के बेटा संतोष कुमार आ कांग्रेस के अध्यक्ष रह चुकल प्रो0 रामजतन सिन्हा नाम शामिल बा.\nविधानसभा चुनाव के तिसरका दौर के अधिसूचना काल्हु बियफे का दिने जारी क दीहल गइल आ एह दौर के पचास गो सीट ला परचा दाखिल करे के काम शुरु हो गइल बा. तिसरका दौर में सारण, भोजपुर, बक्सर, पटना, नालंदा आ वैशाली जिला के चुनाव होखी. परचा दाखिल करे के काम 8 अक्टूबर ले कइल जा सकी आ9अक्टूबर के जाँच का बाद 12 अक्टूबर ले नाम वापिस लीहल जा सकी.\nबेतिया में जांच अभियान के दौरान पुलिस तीन लाख जाली नोट क‌ा साथे दू गो औरतन के गिरफ्तार कइले बिया.\nकेन्द्रीय संचार आ प्रौद्यौगिकी मंत्री रविशंकर प्रसाद काल्हु बियफे का दिने गोरखपुर में महंत अवैद्यनाथ पर पांच रूपिया वाला डाक टिकट जारी कइलन. गोरक्षनाथ मंदिर में आयोजित ब्रम्हलीन महंत दिग्विजयनाथ आ महंत अवैद्यनाथ के पुण्यतिथि पर आयोजित कार्यक्रम में ई डाकटिकट जारी भइल. महंत अवैद्यनाथ रामजन्म भूमि मंदिर के प्रणेता रहलन.\nउत्तर प्रदेश के मुख्य मंत्री केन्द्र के भाजपा सरकार के चुनौती देखत कहलन कि पिंक रिवाल्यूशन के बात कह के जन समर्थन बटोरे वाली सरकार गोमांस के कारोबार पर रोक काहे नइखे लगा देत. कहलन कि अफवाहन में कुछ ना होखे बाकिर अफवाहन से बहुत कुछ हो जाला जइसे कि दादरी भइल.\nअमेरिका के ओरेगन राज्य में 20 बरीस के एगो बंदूकधारी एगो कॉलेज पर अंधाधुंध गोलीबारी क के नाहियो त तेरह लोग के जान ले लिहलसि आ बीस जने के घवाहिल क दिहले बा. एह काॅलेज में तीन हजार विद्यार्थी पढ़ेलें.\nविदेश के कवनो अनाम जगहा अनाम काम क के कांग्रेस उपाध्यक्ष राहुल गांधी भारत लवट आइल बाड़न. राहुल के एस्पेन के एगो कार्यक्रम में श्रोता रहे के बात बतावल गइल रहुवे बाकिर कांग्रेस के विदेशी काम देखे वाला जब एह बात के गलत बतवलन त उनुके के हटा दीहल गइल.\nकरिया कमाई वाला धन के खुलासा करे के आखिरी दिन काल्हु 30 सितंबर के पूरा हो गइल. बाकिर एह दिन ले महज 638 लोग आपन 3770 करोड़ के करिया धन के खुलासा कइल जबकि देश के करिया धन 84लाख करोड़ होखे के दावा कइल जाला.\nTags: News in Bhojpuri, खबर भोजपुरी में, टटका खबर, पिंक रिवाल्युशन, बिहार विधान सभा चुनाव, लालबहादुर शास्त्री, सोलर बिजली


सारा जग जीत गईली मित रे घरवे में हार होगईल | Amstel Ganga®\nसारा जग जीत गईली मित रे घरवे में हार होगईल\nइहा कऊनो एल्बम के गाना नइखे लिखल जात,इ एगो साच कथन मनोज तिवारी जी के एल्बम से लिहल गईल बा.\nभोजपुरी जवन पूरा दुनिया में आपन अस्तित्व के ताल ठोक रहल बा, उहे भोजपुरी के जनम स्थान में हार होगईल बा .जहा भोजपुरी के बिदेश में मॉरिशस के राष्ट्रीय भासा बना दिहल गईल उहे आज आपन जनम स्थान में उपेक्षा हो रहल बा. ८वि अनुशुची में शामिल करे खाती कई साल से कोशिस कईल जाता .बाकिर राजनिति के दावपेच में अझुरा गईल बा. अब हमनी के उ प्रदेश के बतकही कईल जाई जहा के मूल भासा ह भोजपुरी.\nझारखण्ड ,यूपी ,बिहार माने भोजपुरी भासा भासी परदेस , एहा भोजपुरी आ भोजपुरी से सम्बंधित भासा उपयोग होला,भोजपुरी सबके एक साथे मिला के चलेला .हमनी के अक्सर न्यूज़ में सुनी ले जे सबसे पिछड़ा अऊर अशिक्षित राज्य में भोजपुरी प्रदेश के नाव आवेला , राजस्थान एमपी छतीसगढ़ उतराखंड जइसन प्रदेश येही सूचि में बा.\nसबसे बड बात इ बाकि एह के लोग आपन मईभासा के महत्व न देला लो, एहा के लोग हिंदी के मातृभासा के दर्जा देला लो.बाकिर हिंदी कऊनो क्षेत्र के भासा ना ह इ पूरा देस के भासा ह, एही पर पूरा देस के बराबर के हक बा.\nभोजपुरी भास भासी परदेस में लो भोजपुरी के बुर्बक के भासा बुझेला लो आ कहे ला लोग की ८वि अनुसूची में एकरा के नइखे शामिल कईल गईल .एही पर लोग गवार वाला काम कर जला लो,हम पूछा तानी रऊआ लोग से की आपन माई के माई कहे खातिर सरकार से पूछे के पड़ी. भासा हमनी के माई हा आ हमनी के एकरा के छाती तान के लिखे पढ़े आ बोले बतिआवे के चाही.पढ़ल लिखल हो चाहे अनपढ़ जादा तर लोग भोजपुरी बोले पढ़े में कतराला.\nझारखण्ड,यूपी,बिहार एतना बड आबादी वाला परदेस बा एकरा बावजूदो एहा के राजनितज्ञ आ नेता लो भोजपुरी के आगे बढ़ावे के बारे में ना सोचे ला लोग. आपने देस के दोसर परदेस से सीखे के चाही की बंगाली, पंजाबी,गुजरती मराठी चाहे द्रविड़ भासा के लोग आपन भासा के पाहिले महत्व देला लोग बाद में हिंदी आ इंग्लिस के. तबे त एहा के लोग शिक्षित आ बिकास के राह पर बा लो. भोजपुरी, हिंदी बंगाली जइसन आधुनिक भासा से भी पुरान भासा हा. एगो वेबसाइट के मध्यम से जानकारी मिलल की भोजपुरी के छोट बहिन मगही से ही बंगाली के अस्तित्व बनल बा. येही से त भोजपुरी ,मगही,मैथली आ बंगाली के शब्द मिलत जुलत लागे ला. महिला समाज के आउरो जागे के पड़ी कहे से की महिला से आपन समाज पूरा होला, माई आपन बच्चा के गोदी से जवन सिखाई उहे बच्चा सिखी , अगर माई जगरूप होई तबे बच्चा जगरूप होई अऊर तबे समाज जगरूप होई. मिला जुला के इहे बात सामने आवता की\nहमनी के आपन भासा अऊर अस्तित्व के बचावे के पड़ी, तबे के खुद पहचान बनी. पुरान में भिखारी ठाकुर आ महेंद्र मिसिर जइसन लोग भोजपुरी के बारे में सोचले त आज के दिन में मनोज तिवारी आ भरत शर्मा जइसन लोग भोजपुरी के नया मजबूती वाला खामा देबे में लागल बालो.सायद इ कहल बऊर न होई की हमनी के भोजपुरी के लिपी जवन १९०० इसवी सुरु होखे से पाहिले ओरा गईल रहे , ओकरा के फेर से उजागर करे के पड़ी. आज काल के नया नया लईका लईकी भोजपुरी बोले बतिआवे में लाज़ाला लो आ इ सबसे जादे यूपी,एमपी,बिहार,राजस्थान,हरियाणा,झारखण्ड,उतराखंड,छतीसगढ़ जईसन राज्य के लोग आपन मईभासा चाहे उ कऊनो भासा हो (अपवाद हिंदी ) लिखे बोले में संकोच करेला लो. हिंदी आ उर्दू जात आ धर्म के नाव प बता सकेला बाकिर कऊनो प्रदेश के मईभासा जात धर्म के नाव प ना बटाला. हिंदी आ उर्दू कऊनो जात धर्म के लोग क मातृभासा नइखे हो सकत , भारत देस में हिंदी हिन्दू खातिर आ उर्दू मुस्लिम खातिर देस के धरोहर बनल बा. चाहे उ कौनो राज्य के हिन्दू आ मुस्लमान होखस उ हिंदी आ उर्दू के सम्मान करिहे . बाकिर मातृभासा ये सब से ऊपर होला ,मूल महारास्ट्र के हिन्दू होखस चाहे मुस्लमान उनकर मातृभासा मराठी ही होई इ सबसे बड साच बा. मईभासा अइसन भासा होला जवन जात धर्र्म के नाव प् न बाते ला इ सबके एक सघे लेके चले ला. भोजपुरी भासा परिवार एक सघे कईगो राज्य के आपना भीतर समईले बा. १८० बारिस पाहिले जब भोजपुरी भासी परदेस के लोग (गरीब बर्ग) बहकावा में आके बिदेस में गईल लो , उहा उ मजदूरी करेलागल लो आज उहे लो भोजपुरी अस्तित्व के दुनिया के २०गो से जादे देस में फईला रहल बा लो. सबसे अहम् बात की उहे लोग के चलते कई गो देस में भोजपुरी के उपभासा बा, एह के लोग आपन भोजपुरी के सान से उपयोग करेले , बाकि जहा से जनमल बा भोजपुरी उहे देस आ राज्य में पाछे के रोटी खाता.\n- प्रिंस रितुराज\nये रचनाकार के रूप में अपना हुनर दिखाना चाहते हैं।\nदिल्ली से छपने वाली भोजपुरी/हिंदी पत्रिकाओं में इनकी रचना प्रकाशित होती रहती है।\nवर्तमान में ये भारत में हैं।


भारतीय समाज में महिलान के बदलत स्तिथि (भोजपुरी) - Decoding Dream India\nMarch 1, 2021 March 8, 2016 by Gaurav Singh\nभारतीय समाज में महिला लोग के स्तिथि समयानुसार बदलत रहल बा| चाहे बात रुआ प्राचीनकाल के कर लिही या मध्यकालीन आ वर्तमान समय के| चुकी बहूत सारा विद्वान लोग के मानना बा कि प्राचीन काल में औरतन के स्तिथि काफी शानदार रहल बा| ओह कालखंड में लगभग हर क्षेत्र में बराबरी के दर्जा रहे| पति के, पत्नीन के अर्धांग्नी के रूप में देखल जात रहे| पतंजलि और कात्यायन जईसन प्राचीन भारतीय व्याकरणविद लोग के कहनाम रहल बा कि प्रारम्भिक वैदिक काल में औरतन के शिक्षा दीक्षा देवल जात रहे| ऋग्वेदिक ऋचन इ बतावेला कि औरतन के शादी एगो परिपक्व उम्र में होत रहे|\nउहवाँ बाल विवाह जईसन समस्या ना रहे अउरी संभवतः ओह लोग के आपन पति चुने के आजादी तक रहे| बाद में 500 ई.पू. स्मृति खासकर मनुस्मृति के साथ औरतन के स्तिथि में गिरावट आवे शुरू हो गइल| ओकरा बाद बाबर अउरी मुग़ल साम्राज्य के इस्लामी आक्रमण के साथ अउरी ईसाइयत, औरतन के आजादी आ अधिकार एकदम सीमित कर देले रहे| एकर परिणामस्वरूप सबसे ज्यादा मध्यकाल पर पडल जहाँ महिला लोग के सबसे ज्यादा कष्ट अउरी यातना झेले के पडल बा| एह कालखंड में नाना प्रकार के सामाजिक कुरीतियाँ तक जन्म लेले रहे|\nजईसे जईसे समय बदलत गईल मध्यकालीन इतिहास लिखात गईल| एह भाग में सबसे ज्यादा सामाजिक कुरीति समाज आपन जड़ जमा चुकल रहे| महिला लोग के स्तिथि में सबसे ज्यादा अगर गिरावट आइल बा त मध्यकालीन भारत में आइल बा| एह काल खंड में सती प्रथा, जौहर प्रथा, पर्दा प्रथा, देवदासी प्रथा, बाल विवाह अउरी विधवा पुनर्विवाह प रोक आदि चीज सामाजिक अंग के एगो हिस्सा बन गईल रहे| एह में से कुछ कुरीति भारत के अलग अलग हिस्सा में आजो देश में मौजूद बा| भारतीय उपमहाद्वीप में मुसलमानी शासक लोग के जीत के बाद परदा प्रथा समाज में आ गईल|\nलेकिन एगो अउरी महत्वपूर्ण बात इ बा की अतना कुरीति के जन्म लेला के बाद भी औरत लोग के हौसला कम ना रहे| लेकिन ध्यान देवे वाला बात इ बा कि महिला लोग के सशक्त भईला के प्रणाम मध्यकालीन काल के अंतिम समय यानि कि लगभग 15वीं शताब्दी में ही भईल रहे| एकर प्रमाण राजनीति, साहित्य, शिक्षा और धर्म जईसन हर क्षेत्र में रहल बा| उदहारण के रूप में रजिया सुल्तान दिल्ली प शासन कईले रही| गोंड के महारानी दुर्गावती मुगल सम्राट अकबर के सेनापति आसफ़ खान से लड़के आपन जान गवईला से पाहिले 15 साल तक शासन कईले रही| चांद बीबी, जहांगीर के पत्नी नूरजहाँ अउरी शिवाजी के माई जीजाबाई जईसे बहूत सारा औरतन के कहानी एह बात के प्रणाम रहल बा|\nमध्यकालीन के अंतिम काल कहली आ आधुनिक काल के शुरुआत में सबसे ज्यादा बदलाव महिला लोग के स्तिथि में आइल| भक्ति आन्दोलन जईसन आन्दोलन से महिला लोग के बेहतर स्तिथि हासिल करे के भरपूर कोशिश कईल गईल| महिला संत-कवियित्री मीराबाई भक्ति आंदोलन के सबसे महत्वपूर्ण चेहरा में से एगो रहल रही| एह कालखंड के बाक़ी के संत-कवियित्रियन में अक्का महादेवी, रामी जानाबाई अउरी लाल देद के नाव भी लेल जाला| हिंदुत्व के अन्दर महानुभाव, वरकारी अउरी भक्ति संप्रदाय, हिंदू समुदाय में पुरुष अउरी औरतन के बीच सामाजिक न्याय आ समानता खातिर खुला तौर प वकालत करे वाला प्रमुख आंदोलन में से गिनल जाला|\nएह आन्दोलन के ठीक बाद सिक्ख लोग के पहिला गुरु गुरु नानक जी औरतन के धार्मिक संस्थानन के नेतृत्व के जिम्मा देले, सामूहिक प्रार्थना आ भजन आदि में नेतृत्व के स्थान देके समाज में महिला के साथ होखे वाला भेदभाव के खिलाफ उपदेश देले रहले| लेकिन औनिवेशिक काल में एकबे फिर औरत लोगन के मोहरा बनावल गईल ताकि अंग्रेजी शासन स्थापित कईल जाव| जवना के खिलाफ राजाराम मोहनराय, दयानन्द सरस्वती, ईश्वरचन्द विद्यासागर तथा केशवचन्द्र सेन जईसन बहूत सारा समाजसेवी सामने आके विरोध कईले अउरी अंग्रेज लोग के मजबूर कईले कुरितिन के खिलाफ कानून बनावे खातिर| जवना के आगे चर्चा करब|\nऐतिहासिक कुरीति कईसन रहे\nऐतिहासिक काल खासकर मध्यकालीन इतिहास में सबसे ज्यादा कुरीति जन्म लेले रहे| ओह में सबसे में सती प्रथा, जौहर प्रथा, पर्दा प्रथा, देवदासी प्रथा, बाल विवाह अउरी विधवा पुनर्विवाह प रोक आदि जईसन कुप्रथा प्रमुख रहे| काफी प्रथा अईसन रहलिसन जवना में पुरुषप्रधान समाज के प्रतिबिम्ब मिलेला| एगो अइसन सोच मिलेला जहाँ औरत अपना पति के बगैर कुछ ना कर सकेलिसन| हालाँकि आज सूरत एकदम अलग बा| लेकिन सवाल उहे बा कि सीधे सीधे ना कहिके एगो बहाना खोजल जात रहे| जईसे उदहारण के रूप में सती प्रथा एगो प्राचीन रिवाज रहे जहाँ कुछ समुदाय में का रहे कि पति के स्वर्गवास हो गईला के बाद पत्नी के चिता में आपन जीवित आहुति देवे के परत रहे|\nओह आग में आहुति देवे के प्रक्रिया के धार्मिक कर्मकांड से जोड़ देहल गईल रहे| उम्मीद इ कईल जात रहे कि औरत स्वेक्षा से आपन जीवित प्राण के आहुति देस| जदी अईसन ना होत रहे त धमकावल जात रहे, सामाजिक रूप से लज्जित कईल जात रहे, अउरी आहुति के एगो वीरता के चिन्ह के रूप में देखल जात रहे| इहे ना एह प्रक्रिया के नाम सती एही से रखल गईल रहे ताकि धार्मिक रूप देवल जा सके|\nचुकी हिन्दू समाज में प्रत्येक पतिवृता स्त्री जे आपन स्तित्व के रक्षा करेला उ सती कहाला| पौराणिक कथा में नायिका सावित्री आपन पति सत्यवान के जीवन के यमराज से छुडवा के आपन सतीत्व के रक्षा कईले रही| इहे कारन रहे की ओह सावित्री के सती के उपाधि मिल गईल रहे| जब भी घर परिवार के बात आवेला त सती सावित्री के उदहारण सुने के मिलेला| लेकिन एगो चीज ना बुझाईल कि एह प्रथा के सती काहे कहाईल| चुकी सावित्री जी छीन के लाइल रही अपना पति के यमराज के ना कि सावित्री जी खुद पहुच गईल रही अपना पति लगे स्वर्गवास| हलाकि हिन्दू धर्म में एह से जुडल शायद कवनो पप्रमाण नईखे जवन सती प्रथा के बल देत होखे|\nजईसे रामायण ले लिही राजा दशरथ के मरला के बाद तीनो रानी में से कवनो जानी सती ना भईली| रावण के वध के बाद रानी मंदोदरी आ कवनो रानी सती ना भईली| महाभारत में एगो घटना मिल सकेला लेकिन ओकरा से सती ना कहल जा सकेला ओकरा के आत्महत्या कहल ज्यादा उचित होई| काहे कि बनवास में जब राजा पांडू के मृत्यु भईल रहे त उनकर छोटकी रानी माद्री ले लागल की उहे उनकर मृत्यु के कारन रही एह से उ स्वेक्षा से बईठ गईल रही| एकरा से सती ना कहनी ह काहे की अगर सती ही रहित त उनकर बडकी रानी कुंती के भी होखल चाहत नु रहे| लेकिन अइसन ना भईल रहे|\nएकरे से लगभग मिलता जुलता एगो अउरी खतरनाक प्रथा रहे जौहर प्रथा| एकर शुरुआत राजपूत घराना में भईल रहे| लोग के कहनाम रहे की इ सती प्रथा से बिल्कुल अलग बा| काहे कि सती प्रथा धार्मिक कारन से होत रहे लेकिन जौहर प्रथा आपन अस्तित्व आ आदर्शन के रक्षा खातिर होत रहे| हालाँकि पूरा मैकेनिज्म एके लेखा रहे| ओहिजो पत्नी के पति के पार्थिव शव के साथे जला देवल जात रहे आ एहिजो| जौहर प्रथा चले के पीछे मुख्य कारण इ रहे कि राजपूत राजा जब युद्ध के हार जात रहन त विदेशी आक्रमणकारी से एगो बात के भय रहत रहे कि ओह लोग के पत्नी के साथ बलात्कार मत करे लागस| विदेशी आक्रमणकारी करत भी रहनजा हारला के बाद|\nजबकि दक्षिण भारत आ महाराष्ट्र आदि में महिला लोग खुद अपना पति के साथे कदम से कदम मिलाके युद्ध लड़त रहिजा| एह सब प्रथा के अंग्रेज शासक भी भरपूर इस्तेमाल कईले रहन जा| अंग्रेजन के शासन दू भाग में बा| पहिला ईस्ट इंडिया कंपनी 1757-1857 तक आ दूसरा ब्रिटिश शासन 1857-1947 तक| पहिला शासन में ईस्ट इंडिया कंपनी लोगन के जमीन हडपे खातिर पाहिले आदमिन के मरवा देत रहे बाद में प्रथा के अनुसार उनकर पत्नी के सामाजिक कुरीति के माध्यम बना के मार देत रहे लोग| फिर पूरा सम्पति ईस्ट इंडिया कंपनी के नाम कर लेत रहे|\nआज समाज में कईसन कुरीति बा?\nएह में कवनो दू मत नईखे कि आजादी के बाद औरत लोग शैक्षिक, राजनीतिक सामाजिक, आर्थिक, धार्मिक, प्रशासनिक, खेलकूद आदि विविध क्षेत्रन में उपलब्धि हासिल कईली| आज महिला लोग पाहिले के अपेक्षाकृत आत्मनिर्भर, स्वनिर्मित, आत्मविश्वासी बाड़ी जा, जे पुरूष प्रधान चुनौतीपूर्ण क्षेत्रन में भी आपन योग्यता के प्रदर्शित कईले बाड़ी जा| उ लोग खाली शिक्षिका, नर्स, स्त्री रोग के डाक्टर ना बन करके बल्कि इंजीनियर, राजनीती, पायलट, वैज्ञानिक, तकनीशियन, सेना, पत्रकारिता, बैंक में उचा-उचा पद जईसन नया-नया क्षेत्र में आपन प्रतिभा के परिचय दे रहल बाड़ी जा|\nउदारहण के रूप में देश के सर्वोच्च राष्ट्रपति पद प श्रीमती प्रतिभा पाटिल, लोकसभा स्पीकर के पद प मीरा कुमार रह चुकल बाड़ी आ अभी फिलहाल में सुमित्रा महाजन बाड़ी उहो महिला ही हई| एकरा अलावां कांग्रेस अध्यक्ष सोनिया गांधी, मायावती, वसुन्धरा राजे, सुषमा स्वराज, जयललिता, ममता बनर्जी, शीला दीक्षित, स्मृति ईरानी आदि महिला लोग राजनीति के क्षेत्र में शीर्ष प आसीन बाड़ी जा| भारत में लगभग आधा बैंक आ वित्त उद्योग के अध्यक्षता महिला लोग के ही हाथ में बा|\nउदाहरन के रूप में अरुधंति भट्टाचार्य भारत के सबसे बड बैंक ‘स्टेट बैंक ऑफ़ इंडिया’ के अध्यक्ष के पद के सुशोभित कर रहल बाड़ी| एकरा आलावा चंदा कोचर-आईसीआईसीआई, बैंक- रेणु सूद कर्नाड – एचडीएफसीआई, लिमिटेड चित्रा रामकृष्ण – नैशनल स्टॉक एक्सचेंज, शिखा शर्मा-एक्सिस बैंक, शुभलक्ष्मी पणसे – इलाहाबाद बैंक आफ इंडिया, आदि जईसन बहूत सारा अउर भी उदहारण बा| असही लगभग हर क्षेत्र जईसे खेल-कूद, प्रशासनिक क्षेत्र, सामाजिक कार्यकर्ता में महिला लोग आपन प्रतिभा के परिचय देत आइल बाड़ी जा|\nहालाँकि आज के आधुनिक इतिहास में बहूत सारा प्रथा जईसे सती प्रथा, जौहर प्रथा, विधवा पुनर्विवाह प रोक आदि ख़त्म हो गईल बा| लेकिन पर्दा, बाल विवाह, भ्रूण हत्या, यौन उत्पीडन, घरेलु हिंसा तस्करी जईसे कुरीति आजो आपन बरियार पैठ बनईले बा| अइसन बिल्कुल नईखे कि संविधान में एह सब के लेके कानून नईखे| लगभग सारा कुरितिन के खिलाफ कानून बा| लेकिन ढंग से इम्प्लेमेंट नईखे कईल गईल| अभी हाल में कुछ सप्ताह पहिले हरियाणा में भईल हिंसक जाट आन्दोलन में गाड़ी रोकवा के औरतन के साथे गैंगरेप कईल गईल|\nआए दिन महिला उत्पीडन के मामला आवते रहेला| फिल्म इंडस्ट्रीज से लेके ऑफिस डेस्क तक हर जगह आज स्त्री के एगो बरियार अग्निपरीक्षा से होके गुजरे के परत बा| हतना कानून बना के कहाँ कुछ कम भईल बा? हाल में केरल के सबरीमाला मंदिर में 10 से 50 साल तक के महिला के प्रवेश प प्रतिबन्ध लगा देवल गईल रहे| जब महिला आ पुरुष में कवनो वेद, उपनिषद, आ कवनो शास्त्र में भेदभाव नईखे कईल गईल त ओहिजा काहे होत बा उ समझ के बाहर के चीज बा|\n21वां शताब्दी में अईसन कुल हास्यापद लागेला| इहे ना पीरियड वाली औरत लोग के रसोई घर तक जाए के मनाही आजो बा| एह सब चीज के पाहिले एगो मीथ इहो रहेला कि पीरियड वाली औरत खातिर एगो बहाना बनावल गईल रहे ताकी आराम करे अउरी काम धाम से दूर रहे| चुकी सास वाला समीकरण में आराम नाम के शब्द के कमी के चलते अईसन प्रक्रिया के लावल गईल रहे| हो सकेला पाहिले अईसन कारन होखे लेकिन आज नईखे| एह से अइसन कुरितिन के दूर कईल काफी जरूरी बा| काहे कि अब औरत-लड़की सब लोग आपन समस्या प खुल के बात करे शुरू कर देले बा| एह से ओइसन रुढ़िवादी धरना के अब समाज में जगह ना होखे के चाही|\nअइसन बिल्कुल नईखे कि इ चुनौती खाली हिन्दू समाज में बा| बल्कि मुस्लिम समाज के भी बुरी तरह से जकडले बा| मुस्लिम समाज आजो पर्दा प्रथा से उबर नईखे पाइल| तीन तलाक वाला तलवार आजो गर्दन प लटकत रहेला| एह समाज में भी दरगाह के ‘गर्भ-गृह’ में प्रवेश मुस्लिम महिला के वर्जित रहेला| मुंबई के हाजी अली दरगाह के कब्र तक प महिला लोग के गईल बर्जित बा| एकरा पीछे भी सामाजिक अधविश्वास के सहारा लेवल जाला| ओहिजा के कर्ता-धर्ता के इ तर्क रहेला कि ‘कब्र में दफ़न बुजुर्ग लोग के मजार प आवे वाली औरत निवस्त्र दिखाई देवे ली, लिहाजा महिला लोग कब्र तक नईखी जा सकत| एह से महिला लोग कमरा के बाहर जाली प आपन मन्नत के धागा बाँध सकेली जा’|\nजबकी ज्यादातर कब्रगाह भारत के प्रमुख शहरन के बीचे ही बा जहाँ महिला लोग के आवाजाही बिल्कुल आम बात बा| उदाहरण के रूप में अकबर, हुमायूं, जहांगीर, सफदरजंग, लोधी, चिश्ती, अउरी गालिब तक के मजारन आ मकबरा में महिला लोग बेरोक-टोक जालिजा| एकरा अलावां शैक्षणिक संस्था में भी चुनौती बा| जईसे मदरसा आदि में भी अब समय के अनुसार तकनिकी बदलाव के जरूरत बा| धार्मिक शिक्षा के एगो पैमाना तय करके तकनिकी चीज के पढाई प ध्यान दीवावल जरूरी बा| एह से मुस्लिम लडकिन के आत्मविश्वास प चार चाँद लाग जाई|\nस्कूली जीवन के एगो मित्र बाड़ी उनका से मुस्लिम समाज के हमरा अनुभव मिलत रहेला| काफी खुल के कई गो मुद्दा प बात करेली| एह सब करे खातिर धार्मिक कहानी आ जादू टोना जईसन चीज के सहारा लेल जाला| एगो बड़ा ही हास्यापद बात हमरा के बतईले रही| नानी के घर जब गईली त नानी उनका के शिक्षा देवे लागली कि बॉलीवुड फिल्म आदि से लईकिन के दूर रहे के चाही हमनी के इस्लाम में इ हराम बा| उनकर नानी कुरान के कवनो आयात के उदाहरण देले रही| तब फटाक से प्रश्न कईले कि नानी बॉलीवुड त नब्बे के दशक में आइल आ हमनी के कुरान बहूत सैकड़ो साल पूरान ह त इ कईसे हो सकेला?\nएह प खिसिआके कहली कि आज के लईकिन में इहे दिक्कत बा ढेर सवाल-जवाब करे लगलिसन| जब नईखे समझे के त मत समझ| एह कहानी के इहे पता चलत बा कि एहू समाज में आजो कुरियाँ बा लेकिन आधुनिक लड़की सवाल जवाब करे शुरू कर देलिसन जवन कि एगो सुखद संकेत बा समाज खातिर| ज्यादातर जगह प कुरान के मिस इन्टरप्रेट करके ट्रांसलेशन कईल गईल बा| हमरा समझ से कवनो धार्मिक ग्रन्थ सामाजिक कुरीति के जगह ना देले बल्कि लोग गलत तरीका के पेश करके सामाजिक कुरीति उत्पन्न कर देवे ले|\n2 thoughts on “भारतीय समाज में महिलान के बदलत स्तिथि (भोजपुरी)”\nबहुत बढ़िया सार्गर्भित आ शोधपरक। लिखत रहीं।


Download Awedhesh Premi New Video 2019 MP3 - ZONAMP3\nFree download MP3 or music and video files entitled AWEDHESH PREMI NEW VIDEO 2019 with free on ZONAMP3 just for review. Check this amazing clip and download another songs here. Thanks for visiting AWEDHESH PREMI NEW VIDEO 2019 page and don't forget to bookmark!\nआ गया अवधेश प्रेमी यादव का 2019 का सबसे महंगा रोमांटिक वीडियो || पागल दीवाना ||.mp3\nअवधेश प्रेमी यादव का 2019 का सबसे बड़ा रोमांटिक वीडियो || हाई फाई हिया मॉल ||.mp3\n#VIDEO 2020 अवधेश प्रेमी यादव व् अंतरा सिंह प्रियंका का || केहू और के बानी फ़िलहाल ||.mp3\nAANKH MARE BHAUJI AANKH MARE || AWADHESH PREMI NEW VIDEO HOLI SONG 2019 BHOJPURI.mp3\nAWADHESH PREMI 2019 NEW BHOJPURI VIDEO SONG RCM MUSIC BHOJPURI.mp3\n|| दिल लागल बा हमार ड्राइवरवा से || अवधेश प्रेमी यादव का 2019 का जबरदस्त वीडियो.mp3\nआ गया AWDHESH PREMI YADAV का 2019 का अजूबा वीडियो ||चुशे दा चुशे दा|| CHUSE DA.mp3\nअवधेश प्रेमी यादव का 2020 का एक और अनोखा सांग || पापा मालवा के याद आवता ||.mp3\nअवधेश प्रेमी यादव का 2019 का 10 सुपरहिट सांग का वीडियो कलेक्शन नॉनस्टॉप शादी स्पेशल.mp3\nखिलाड़ी 420 | AWDESH PREMI NEW FILM | FULL HD SUPERHIT MOVIE 2019.mp3\nFree download with 1:52:40 duration.\nअवधेश प्रेमी यादव का 2019 का नया शादी स्पेशल आर्केस्टा वीडियो || नाच के सबके देखावा ||.mp3\n|| आँख मारले ऊ तनी तनी हस के || अवधेश प्रेमी यादव का सबसे फ़ारु नया वीडियो.mp3\n#AWDHESH PREMI YADAV का 2019 का फुल रोमांटिक होली वीडियो || रंग अपने से डाली ये साली ||.mp3\nदरदिया उठता ए राजा - #PRAMOD PREMI YADAV का NEW सुपरहिट #VIDEO SONG - DARDIYA UTHATA AE RAJA.mp3\nKEHU AUR KE BANI FILHAAL || ANTRA SINGH PRIYANKA AWDHESH PREMI KA NEW SONG || PRAMOD BHAI.mp3\nAWADHESH PREMI 2019 RANI DANCE BHOJPURI VIDEO COMEDY RCM MUSIC BHOJPURI.mp3\nलम्बा इंतजार के बाद अवधेश प्रेमी यादव का नया रेलगड़िया वीडियो || रेलगड़िया रोजे आवे ||.mp3\n|| सखी अब चलाबेली काम खलासिया से || अवधेश प्रेमी यादव 2019 का फ़ारु नया वीडियो.mp3\nAWADHESH PREMI NEW COMEDY VIDIO 2019 || SUPER BHOJPURI COMEDY VIDIO 2019 || BEST FUNNY VIDIO 2019.mp3\nAwedhesh Premi New Video 2019, Video De Motocross Motiva O 2019, Bhojpuri Khesari Lal Yadav Yadav Vikash Yadav, Jddfbjpy6gc, Rie6nazainq, Ctu Udlqwc0, , , , , , , , , , , , , , , , , , , , , , , , , , , , , , , , , , Fadhil.


ईचक दाना बीचक दाना : एगो रहलन राजा\nबचपन के कई क़िस्से बड़े होने पर समझ में आते हैं। तो एक गीत जैसा क़िस्सा यहाँ पर अपनी पहली पोस्ट के रूप में -\n(भोजपुरी) में है -\nएगो रहलन राज\nगइनी सन काटे।\nमीर कटलन मीर बोझा\nदादा कटलन तीन बोझा\nआ हम दू तीन गो बतिया।\nगइनी स बेचे ।\nमीर बेचलन मीर बोझा\nदादा बेचलन तीन बोझा\nआ हम देखते रह गइनी\nमीर के मिलल मीर पईसा\nदादा के मिलल तीन पईसा\nआ हमरा एगो अधेला\nगइनी स खाए।\nमीर खइलन मीर रोटी\nदादा खइलन तीन रोटी\nआ हम एगो टुकड़ा।\nफेर गइनी स खेत में\nतब ले खेतवाह आ गइल\nमीर के मरलस मीर लाठी\nदादा के मरलस तीन लाठी\nआ हमरा के उठा के पटक देलस।\nमीर लगलन रोए\nदादा लगलन टोए\nआ हम दाँत चियार देनी।\n( जो लोग भोजपुरी नहीं समझ सकते वो लोग You Tube पर जा के ek rahen meer ek rahen beer टाइप करें। अमिताभ का एक अल्बम आया था अवधी भाषा में)\nप्रस्तुतकर्ता Nilambuj singh पर 7:39 am\nलेबल: कविता, बालगीत\nआराधना मुक्ति 16 अप्रैल 2015 को 8:13 am\nहे हे ! मज़ेदार है !\nअर्चना चावजी Archana Chaoji 16 अप्रैल 2015 को 6:43 pm\nअस्सी नब्बे पूरे सौ ....\nकिसी को याद हो तो ..मेरी फरमाईश है ...\nआराधना मुक्ति 16 अप्रैल 2015 को 11:46 pm\nहाँ, मैं भी कल याद कर रही थी इसको...:) मेरे ख़याल से ये अलग-अलग जगहों पर अलग-अलग ढंग से गाया जाता है.\nहेमा दीक्षित 17 अप्रैल 2015 को 8:22 am\nबढ़िया ... यह बहुत अच्छा है कि इस तरह एक संकलन तैयार हो जाएगा ...


नचाप के औघड़ स्वामी अलखानंद जी के व्यक्तित्व : निर्भय नीर | जोगीरा\nHome भोजपुरी के लाल नचाप के औघड़ स्वामी अलखानंद जी के व्यक्तित्व : निर्भय नीर\nअलखा नंद जी के जीवन परिचय\nस्वामी अलखानंद जी के कृतित्व\nपरनाम ! स्वागत बा राउर जोगीरा डॉट कॉम प, आज रउवा के सामने बा स्वामी अलखानंद जी के परिचय। औघड़ स्वामी अलखानंद जी के बारे मे हमनी के बता रहल बानी निर्भय नीर जी। निर्भय जी नचाप के औघड़ स्वामी अलखानंद जी के बारे मे जानकारी इक्कठा क के हमनी के सामने रख रहल बानी। रउवा सब से निहोरा बा कि पढ़ला के बाद आपन राय जरूर दीं आ रउवा निर्भय नीर जी के दिहल जानकारी अच्छा लागल त आगे शेयर जरूर करी।\nजन्मतिथि- १८६२ ई० (संवत् १९१९)\nमृत्यु तिथि- १९३२ ई० (संवत् १९८९)\nजन्मस्थान- मकदूमगंज (जिला- सारण)\nगुरू- स्वामी ज्ञानानंद औघड़\nभाषा- भोजपुरी, अपभ्रंश हिन्दी,साधुकड़ी।\nऔघड़ सम्प्रदाय के निरमान कब आ कइसे भइल, आ एकर जन्मदाता के रहे, एह बात के ठीक ठीक पता नइखे चलत। बाकिर सारण आ चम्पारण जिला में सरभंग सम्प्रदाय के एगो साधुअन के जमात पावल जाला। जे लोग अपना के औघड़पंथी साधू कहेलें। ओह लोग के एक जाना गुरू रहनी। जिनकर नांव स्वामी ज्ञानचंद दास रहे। ज्ञानचंद दास जी अपना के औघड़ कह के बतावत रहन। अइसे तऽ औघड़ शब्द अघोर के अपभ्रंश हऽ। आ जवना शब्द के अर्थ शांत भा नीमन होला। बाकिर अब तक ना जाने एकर रूप कइसे विकृत हो गइल आ ओह लोग के आचार विचार कइसे बदल गइल। कहल मोसकिल बा। ओह लोग के खान-पान आ रहन-सहन में सर-सफाई ना रह गइल। सब चीझे लोग खाए पिए लागल लो। ई लोग निरगुन ब्रह्म के उपासना करेलन आ अपना के कबो संन्यासी त कबो वैष्णव कहेलन।\nवइसे अपना देश में साधु-संत लोग के रकम-रकम के मत आ सिद्धांत बा बाकिर मतलब तऽ सभे के एके बा। राहता भलहीं लोग के अलग-अलग बा। बाकिर मंजिल सभकर एके बा ।\nवैष्णव, रामानंदी, सखी पंथी, शैव, संन्यासी, निर्गुणी, सगुणी, शाक्त, दरियादासी, कबीर पंथी, नानक शाही, शिवनारायणी, आ औघड़ पंथी बैगरह। इहे तेरह तरे के औघड़ पंथी संप्रदाय भी मानल जाला। औघड़ पंथी साधु लोग कबीर दास के मत के खूब मानेलन। जाति-पाति के विभेद ई लोग ना जानेला आ ना मानेला । पूछला पर कहबो करेला कि—–\n“जाति-पाति पूछे ना कोई।\nहरि के भजे से हरि के होई।।\nऔघड़ पंथी लोगन के भेष-भूषा संन्यासी के रहेला। एह लोग के कपड़ा गेरुआ रंग में रंगल रहेला। दाढ़ी, मोछ, आ मुड़ी के केश ई लोग छूरा से छिलवा देला। केश ई लोग लमहर-लमहर ना राखे। छूआ-छूत के भेद ई लोग कबहूँ ना मानस। केहू के बनावल केहू खा लेला। मछरी, मांस, ताड़ी, दारु आ गांजा-भांग से एह लोग के कवनो परहेज ना रहेला। धेयान, भजन आ संगीत से ई लोग निराकार ब्रह्म के भजन करेला। गांव के बाहर चवंर चाचर में समाज से दूर रहि के भजन करेला। एह लोग के मत में बिआह एकदमे बर्जित होला। एह लोग के मृत्यु के बाद शव के जमीन में गाड़ दिहल जाला।जवना के ई लोग समाधी लगावल कहेलन। ई लोग सोहंम् सोहंम् के जाप के परधानता रखेला। अपना के ई लोग ब्रह्म मानेला आ बूझेला कि जीव आ ब्रह्म में कवनो विशेष भेद ना होला।\nश्री अलखानंद स्वामी जी के जन्म १८६२ ई० में सारण जिला के मखदूम गंज नांव के एगो गांव में भइल रहे। इहाँ के कोइरी जाति के बालक रहीं। सुने में आवेला कि ऊ १४ बरिस के उमिर में साधु भइल रहनी आ चारो धाम करीब १० बरिस तक घूमघाम के एक ब एक घूमत-घूमत १९२३ में सारण जिला मांझी थाना के नचाप गांव के पछिम एगो आम के गाछ तर रहे लगनी। वोह घरी उनकर उमिर करीब ४५ बरिस के रहे। गांव के लोग जब साधु बाबा के देखल तऽ उनकरा मन के मोताबिक जयगोपाल सिंह,आ सूर्य प्रसाद सिंह , बाबा खातिर कंबल चटाई आ पानी पिये खातिर कटिया वगैरह के इंतजाम कइल। बाबा के ई दूनूं जाना पहिलका चेला रहे। एह गांव में एहि तरहे रहत-रहत करीब १० बरिस बीत गइल। तब ओह जगहा पर एगो कुटिया गांव के लोग बनावल आ एगो यज्ञ के आयोजन कइल, जवना में बहुते साधु-फकीर लोग जुटान भइल। आ खूबे रामायण ,भजन, आ किरतन भइल। एह तरहे साधु बाबा का नचाप कुटिया में रहत-रहत करीब २५ बरिस बीत गइल। बाबा एतना दिन तक ले नियम से दूनूं सांझ दू-दू घंटा लोग के वेद वाणी सुनाईं आ ढ़ेर-ढ़ेर उपदेश दिहिं। उहाँ के रात में सुती ना, ओमकार ब्रह्म के उपासना करत रहीं। इहाँ का बडका सतसंगी रहीं। इनकर गुरु बाबा ज्ञानानंद जी रहीं। काहें कि इहाँ के बनावल एगो छंद से मालूम होता जे इनकर गुरु ज्ञानानंद जी महाराज रहनी।\nभारत के देसवा में,सारण बा जिला एक। डाक घर एकमा के जानत जहान बा।\nमौजे नचाप गांव के, पछिम बागहि में। लहुरी मन का तीरे, एगो सुनर स्थान बा।।\nनिर्पक्ष वेदांत सागर के उत्पति हवे। जहवां से हो के जग में चलान बा।\nयही के अध्यक्ष अलखानंद स्वामी नांव हवे। ज्ञानानंद स्वामी जी के शिष्य जे सुजान बा।।\nएह छंद से मालूम होता जे नचाप गांव के पछिम बगइचा में लहुरी मन के तीरे बाबा के रहे खातिर कुटिया बनल आ एहि जा इहाँ का निर्पेक्ष वेदांत सागर नांव के पोथी लिखनी। उनकर गुरु जे औघड़ रहले तेकर नांव ज्ञानानंद जी रहे।\nस्वामी अलखानंद जी कवनो जियादे पढ़ल लिखल ना रहनी बाकि देश दुनिया के खूबे देखले सूनले रहनीं। उनकरा साधु-संत से सतसंग आ ज्ञान चर्चा काफी रहे। ई बात उनका बतकही से मालूम होखे। इहाँ के गुरू ज्ञाननंद जी ओह घरी सारण जिला के आखिरी छोर पर चंपारण के जंगल में रहत रहीं। ऊ जंगल हथुआ राज के कन्हौली गांव में रहे। अलखानंद जी स्वामी के चार गो परधान चेला रहन जिनकर नांव हरदेवानंद, मुलुकराज दास, मसदी दास, आ रामानंद रहे। जवना में रामानंद जी के मरन सबसे पहिले भइल,आ पीछे हरदेवा नंद जी भी मरि गइलें। ओकरि बाद उहो दूनूं जना मरि गइलें। बाकि ओह में बाबा हरदेवा नंद जी के कई जाना चेला रहन जे लोग पचुआ, पचरूखी, नचाप, कथवलिया, उखहीं, में मठिया पर रहेलन। ई लोग भजन भाव आ दावा-बीरो के धंधा करेलन। ओह चेलन में मसहूर चेला सच्चिदानंद, अखंडानंद, नित्यानंद, कृपाला नंद, जगदीशानंद, विवेकानंद वगैरह लोग रहे।\nबाबा अलखानंद स्वामी के मृत्यु ७० बरिस के उमिर में भइल रहे। कहे वाला कहेला कि एक दिन उनकरा माथा में चक्कर आवे लागल, आ माथा से गोड तक बाथा उठ गइल। लोग उनकर सेवा टहल में लाग गइल। बाकि दू घंटा के भीतरे उहां के आपन चोला छोड़ि चलनी। एह तरे स्वामी अलखा नंद जी १९३२ में एह ऊसर संसार के छोड़ के परम धाम में चहूंप गइनी।\nस्वामी जी के कई गो किताबन के रचना कइले बानी,जवन अबहीं छपल नइखे। बाकिर दूं गो किताब उहाँ के लिखल छपल बा। जेकर भाषा भोजपुरी आ अपभ्रंश खड़ी बोली में बाटे। पहिलका के नांव हऽ “निर्पेक्ष वेदांत राग सागर” आ दूसरका के “औषधि सागर” हऽ । दूनूं किताब १९३० ई० में छपाइल बाटे। ‘निर्पेक्ष वेदांत राग सागर’ में रकम-रकम के छंद आ पद में भजन कीर्तन आ गीत बा। ई सब गाना के आधार वेद,पुराण आ उपनिषद के विषय बाटे। एह में रकम-रकम के गीत संगीत के साथे राग-रागिनी के भेद आ ओकनी के उदाहरण देहल बा। सब गीत साकार आ निराकार ब्रह्म के बारे में बाटे। कुछ छंद में कबीर दास के बाणी के पुट बा। एह से बुझा ता कि बाबा नीमन गवनिहार साधु रहनी। निर्पेक्ष वेदांत राग सागर ४६ सर्ग में लिखाइल बा। एह किताब में कुल २४८ पन्ना बा। एह किताब में नीचे लिखल राग आ छंद बारन सन – ध्रुपद, तेवरा, खमाच, सारंग, सोहनी, भैरवी, कहरवा, प्रभाति, भैरव, विहाग, दादरा, शेर, भैरव-भैरवी के दादरा, आसवरी, घनेश्वरी, परज, विरासत, टोड़ी, नट दीपक, तीलाना, कान्हरा, केदार, चौतीसी, चतुरंग, सारिगम, रेखता, गज़ल, सोरठ, असरावही, अलैया, स्वर हीन, झंझोटी, घनाश्री, कौवाली गज़ल, कजली, वाख, खेमटा, षटरीत, बारहमासा, चतुरमासा, ठूमरी, सोहर, राग श्री वगैरह।\nऔषधि सागर में स्वामी जी के बनावल तरह-तरह के रोगन के तरह-तरह के दवा भोजपुरी छंद में लिखले बानी। जवना में ढ़ेर जड़ी बूटी के भी नांव लिखल बा। ई किताब देहात खातिर बड़ा उपयोगी बा। जवना में पइसा कम लागे आ फायदा ज्यादे होखे। ई दवाई के किताब दोहा आ चौपाई छंद में बा। एह में २४५ पन्ना बा।\n“निरपेक्ष वेदांत राग सागर” में वर्णीत कुछ राग रागिनी\n(क) राग – (धुरपद चार ताल)\nसहज समाधि के पार अविचल, अकट गति निराकार ये।\nइंगला पिंगला नाहिं नाड़ी सुस्मणा,ज्ञान विराग के पार ये।।\nनाहिं हृदय त्रिकुटी मंडल, नाहिं सोहं तार ये।\nनाहिं जोग न ध्यान जप तप, महातत्व नहीं अहंकार ये।।\nप्रकृति पुरुष न तम रज सत्य, पंच तत्व नहिं पसार ये।।\n(ख) उपराग रागनी के नांव (दोहा छंद में)\nझंझोटी,जंगला,बारवा, पिल्लू धानी तपलंग।\nसोहर, सोहनी, सिंध, आसा,लहरी, लुहर,घाटाअंग।।\nध्वनी, गरा, गोधुनी,गरभा,धवल,विरहा, भटियार।\nझूलन,कजली, जौनपुरी,सनम, साजगिरी योगियार।।\nरारछड़दा, नारेज गमन,लावनी,अहंग साहान।\nजंगी उसाखी,पवन्तिका,वाकरेज कोकिलान।।\nउपराग इति भयउ, देश देश जो विख्यात।\nगाना भेद अनेक निधि,कोउ नहिं पार को जात।।\nनाद रुपी सिंधु पार में,जाने को अविलाख।\nसरस्वती पौरे तुम्बी पर, सोभी पार नहिं भाख।।\n(ग) सात स्वरों के नांव (दोहा छंद में)\nषडज,रीसभ,गंधार अरु, मध्यम पंचम जान।\nधैवत आ निसाध मिली,यहि सात स्वर वखान।।\nषडज के स्वर हौ म्युर क, पपीहा रीसभ के जान।\nबकरा स्वर गंधार क, सारस मध्य के तान।।\nकोइल पंचम के बोलत, मेंढ़क के धैवत जान।\nहाथी बोलत निषाद के, इहे सातो स्वर मान।।\n(घ) भूयंग प्रयात छंद (मंगलाचरण)\nअजीतम अभितम,अतीतम अनादम।\nनमो अलखा नंदम,नमो अलखा नंदम।।१।।\nअमापम,अजापम, अथापम अकारम।।\nअवेधम अखेदम, अभेदम, अतौलम।\nनमो अलखा नंदम,नमो अलखा नंदम।।२।।\n(ड) भोजपुरी “औषधि सागर” के कुछ पद (दोहा छंद में)\n(१) सब ज्वरों पर दोहा….\nपित पापड़ा कंजा कुटकी,खस गोखरू कंटकार।\nसब औषधि सम तूल ले के काढ़ा करिये सम्हार।।\nपित्त ज्वर दाह श्रम छय मूर्छा सबको विनसाय।\nअलखा नंद स्वामी कहत हैं, धन्वन्तरि लेख पार।।\n(२) मक्खी आ भेभ बिस चिकित्सा…….\nसोंठ सेनहा काली मीरीच,बन तुलसी रस माँही।\nपीस कर लेपन कीजिए तो ततया बिस जाही।।\nकेसर तगड अरु सोढ़ही, जल के साथ पिसाय।\nमधुमखी के पिस कै,लेप करो पिस जाय।।\nस्वामी अलखानंद जी\nपिछला लेखमाई के ममता आ आशीष ह भोजपुरी! : पप्पू मिश्र ‘पुष्प’\nअगिला लेखकोरोना संक्रमण से बचाव ही उपाय | तारकेश्वर राय


उत्तर प्रदेश के जिला सभ के लिस्ट - विकिपीडिया\nउत्तर प्रदेश के जिला सभ के लिस्ट\nभारतीय राज्य उत्तर प्रदेश के जिला सभ एकर प्रशासनिक बिभाग हवें जिनहन के कुल संख्या 75 गो बाटे (साल 2016)। जिला सभ से बड़ इकाई मंडल होला, मने कि पूरा प्रदेश के कई गो मंडल में बाँटल गइल बा आ हर मंडल में कई गो जिला बाड़ें। मंडल के प्रशानिक अधिकारी कमिश्नर होला जेकरा हिंदी में मंडलायुक्त कहल जाला।\nभारत में उत्तर प्रदेश\nउत्तर प्रदेश के जिला सभ के नक्सा\nजिला के प्रशासनिक मुखिया जिला कलेक्टर होला जेकर सहायता खातिर कई ठे डिप्टी कलक्टर लोग होला। कानून ब्यवस्था के जिम्मेवारी, जिला स्तर पर, पुलिस कप्तान (ऍसपी) के होला।\nबनबिभाग के मुख्य अधिकारी, एह स्तर पर, जिला बन अधिकारी (डीऍफ़ओ) होलें।\nएक ठो जिला के निचला बिभाजन भी होला। हर एक जिला के कई तहसील में बाँटल गइल बा आ फिर तहसील सभ के कई ब्लॉक (बिकासखंड भा प्रखंड में बाँटल गइल बाटे। जिला स्तर पर कचहरी होल आ जिला जज लोग होलें।\nपंचायती राज ब्यवस्था में भी जिला एगो प्रमुख इकाई होला आ एक तरह से सभसे बड़ इकाई भी होला। पूरा राज्य के जिला स्तर पर जिला पंचायत सभ में बाँटल गइल बा, एकरे नीचे क्षेत्र पंचायत (ब्लॉक में) आ ग्राम पंचायत (गाँव स्तर पर) होखे लीं। जिला पंचायत के सदस्य लोग के चुनाव सीधे जनता करे ले आ ऊ लोग आपस में एगो जिला पंचायत अध्यक्ष चुने लें। एह ब्यवस्था के मुख्य काम जिला आ एकरे निचला स्तर पर बिकास के कामकाज के देखरेख होला।\n1 मंडल अनुसार विभाजन\n2 अंगरेजी अच्छर क्रम में जिला सभ के लिस्ट\nमंडल अनुसार विभाजनसंपादन\nमंडल मुख्यालय जिला नक्सा\nआगरा मंडल आगरा\nअलीगढ़ मंडल अलीगढ़\nप्रयागराज मंडल प्रयागराज\nआजमगढ़ मंडल आजमगढ़\nबरेली मंडल बरेली\nबस्ती मंडल बस्ती\nचित्रकूट मंडल चित्रकूट\nदेवीपाटन मंडल गोंडा\nअयोध्या मंडल अयोध्या\nगोरखपुर मंडल गोरखपुर\nझांसी मंडल झांसी\nकानपुर मंडल कानपुर\nलखनऊ मंडल लखनऊ\nमेरठ मंडल मेरठ\nमिर्जापुर मंडल मिर्जापुर\nमुरादाबाद मंडल मुरादाबाद\nसहारनपुर मंडल सहारनपुर\nबनारस मंडल बनारस\nअंगरेजी अच्छर क्रम में जिला सभ के लिस्टसंपादन\nAN अंबेडकर नगर जिला अकबरपुर 2,397,888 18.30% 978 72.23% 1020\nJP अमरोहा जिला अमरोहा 1,840,221 22.76% 910 63.84% 818\nअमेठी जिला अमेठी\nAL अलीगढ़ जिला अलीगढ़ 3,673,889 22.78% 882 67.52% 1007\nAG आगरा जिला आगरा 4,418,797 22.05% 868 71.58% 1093\nAZ आजमगढ़ जिला आजमगढ़ 4,613,913 17.11% 1019 70.93% 1138\nEW इटावा जिला इटावा 1,581,810 18.15% 870 78.41% 684\nPR प्रयागराज जिला प्रयागराज 5,954,391 20.63% 901 72.32% 1086\nUN उन्नाव जिला उन्नाव 3,108,367 15.11% 907 66.37% 682\nET एटा जिला एटा 1,774,480 13.62% 873 70.81% 730\nAU औरैया जिला औरैया 1,379,545 16.91% 864 78.95% 684\nKJ कन्नौज जिला कन्नौज 1,656,616 19.27% 879 72.70% 792\nकासगंज जिला कासगंज 1,436,719 16.93% 880 61.02% 735\nKD कानपुर देहात जिला अकबरपुर 1,796,184 14.89% 865 75.78% 595\nKN कानपुर नगर जिला कानपुर 4,581,268 9.92% 862 79.65% 1452\nKU कुशीनगर जिला पडरौना 3,564,544 23.20% 961 65.25% 1227\nKS कौशांबी जिला मंझनपुर 1,599,596 23.70% 908 61.28% 899\nGZ गाज़ियाबाद जिला गाज़ियाबाद 4,681,645 42.27% 881 78.07% 3971\nGP गाजीपुर जिला गाजीपुर 3,620,268 19.18% 952 71.78% 1072\nGN गोंडा जिला गोंडा 3,433,919 24.17% 921 58.71% 858\nGR गोरखपुर जिला गोरखपुर 4,440,895 17.81% 950 70.83% 1337\nGB गौतम बुद्ध नगर जिला नोएडा 1,648,115 37.11% 851 80.12% 1286\nCD चंदौली जिला चंदौली 1,952,756 18.83% 918 71.48% 768\nCT चित्रकूट जिला चित्रकूट 991,730 29.43% 879 65.05% 308\nजालौन जिला जालौन 1,689,974 16.19% 865 73.75% 370\nJU जौनपुर जिला जौनपुर 4,494,204 14.89% 1024 71.55% 1113\nJH झांसी जिला झांसी 1,998,603 14.54% 890 75.05% 398\nDE देवरिया जिला देवरिया 3,100,946 14.31% 1017 71.13% 1221\nPI पीलीभीत जिला पीलीभीत 2,031,007 23.45% 895 61.47% 551\nPR प्रतापगढ़ जिला प्रतापगढ़ 3,209,141 17.50% 998 70.09% 863\nFT फतेहपुर जिला फतेहपुर 2,632,733 14.05% 901 67.43% 634\nFR फर्रुखाबाद जिला फतेहगढ़ 1,885,204 20.05% 874 69.04% 864\nFI फिरोजाबाद जिला फिरोजाबाद 2,498,156 21.69% 875 71.92% 1038\nAY अयोध्या जिला अयोध्या 2,470,996 18.29% 962 68.73% 1056\nBD बदायूं जिला बदायूं 3,681,896 19.95% 871 51.29% 712\nBR बरेली जिला बरेली 4,448,359 22.93% 887 58.49% 1080\nBP बलरामपुर जिला बलरामपुर 2,148,665 27.72% 928 49.51% 642\nBL बलिया जिला बलिया 3,239,774 17.31% 937 70.94% 1087\nBS बस्ती जिला बस्ती 2,464,464 18.21% 963 67.22% 917\nBH बहराइच जिला बहराइच 3,487,731 46.48% 892 49.36% 666\nBN बांदा जिला बांदा 1,799,410 17.05% 863 66.67% 408\nबागपत जिला बागपत 1,303,048 11.95% 861 72.01% 986\nBB बाराबंकी जिला बाराबंकी 3,260,699 21.96% 910 61.75% 741\nBI बिजनौर जिला बिजनौर 3,682,713 17.60% 917 68.48% 807\nBU बुलंदशहर जिला बुलंदशहर 3,499,171 20.12% 896 68.88% 776\nMB मऊ जिला मऊ 2,205,968 18.98% 979 73.09% 1288\nMT मथुरा जिला मथुरा 2,547,184 22.78% 863 70.36% 763\nMG महाराजगंज जिला महाराजगंज 2,684,703 23.50% 943 62.76% 909\nMH महोबा जिला महोबा 875,958 23.64% 878 65.27% 279\nMI मिर्जापुर जिला मिर्जापुर 2,496,970 18.00% 903 68.48% 567\nMU मुजफ्फरनगर जिला मुजफ्फरनगर 4,143,512 16.94% 889 69.12% 1034\nMO मुरादाबाद जिला मुरादाबाद 4,772,006 25.22% 906 56.77% 1283\nME मेरठ जिला मेरठ 3,443,689 14.89% 886 72.84% 1346\nMP मैनपुरी जिला मैनपुरी 1,868,529 17.02% 881 75.99% 677\nRA रामपुर जिला रामपुर 2,335,819 21.42% 909 53.34% 987\nRB रायबरेली जिला रायबरेली 3,405,559 18.56% 943 67.25% 739\nLU लखनऊ जिला लखनऊ 4,589,838 25.82% 917 77.29% 1816\nLK लखीमपुर खीरी जिला खीरी 4,021,243 25.38% 894 60.56% 524\nLA ललितपुर जिला ललितपुर 1,221,592 24.94% 906 63.52% 242\nVA वाराणसी जिला वाराणसी 3,676,841 17.15% 913 75.60% 2395\nSH शामली जिला शामली\nSJ शाहजहांपुर जिला शाहजहांपुर 3,006,538 18.00% 872 59.54% 685\nSV श्रावस्ती जिला श्रावस्ती 1,117,361 (-)5.02% 881 46.74% 681\nSK संत कबीर नगर जिला खलीलाबाद 1,715,183 20.77% 972 66.72% 1042\nSR संत रविदास नगर जिला ज्ञानपुर 1,578,213 16.58% 955 68.97% 1555\nSM संभल जिला सम्भल\nSA सहारनपुर जिला सहारनपुर 3,466,382 19.66% 890 70.49% 940\nSN सिद्धार्थनगर जिला नवगढ़ 2,559,297 25.45% 976 59.25% 884\nSI सीतापुर जिला सीतापुर 4,483,992 23.88% 888 61.12% 781\nSU सुल्तानपुर जिला सुल्तानपुर 3,797,117 18.11% 983 69.27% 856\nSO सोनभद्र जिला रोबेर्त्स्गंज 1,862,559 27.27% 918 64.03% 270\nHM हमीरपुर जिला हमीरपुर 1,104,285 5.80% 861 68.77% 275\nHR हरदोई जिला हरदोई 4,092,845 20.44% 868 64.57% 684\nHT हाथरस जिला हाथरस 1,564,708 17.12% 871 71.59% 850\nHA हापुड़ जिला हापुड़\nभारत में आरटीओ जिला\nजनसंख्या अनुसार उत्तर प्रदेश के शहरन के लिस्ट\n↑ "NIC Policy on format of e-mail Address: Appendix (2): Districts Abbreviations as per ISO 3166-2" (PDF). Ministry Of Communications and Information Technology, Government of India. 18 August 2004. पप. 5–10. पहुँचतिथी 30 जनवरी 2009.\n↑ "Districts : Uttar Pradesh". Government of India portal. ओरिजनल से 10 मई 2012 के पुरालेखित. पहुँचतिथी 30 जनवरी 2009.\n↑ 4.0 4.1 4.2 4.3 4.4 जनसंख्या २०११\n"https://bh.wikipedia.org/w/index.php?title=उत्तर_प्रदेश_के_जिला_सभ_के_लिस्ट&oldid=692713" से लिहल गइल\nLast edited on 11 मई 2021, at 08:49\nएह पन्ना पर आखिरी बेर संपादन 11 मई 2021 के 08:49 बजे भइल रहल।


छेड़खानी को आरोप, नई लिखो मुकदमा | Khabar Lahariya (खबर लहरिया)\nखबर लहरिया » छेड़खानी को आरोप, नई लिखो मुकदमा\nजिला महोबा, ब्लाक जैतपुर, अजनर थाना क्षेत्र के एक गांव की एक दलित महिला प्रधान को आरोप हे कि गांव के ही फूलचन्द्र रामपाल, इन्द्रपाल (पुत्र हरलाल) ने मोये ओर मोई लड़की साथे छेड़खानी करी हे। ईखी रिपोर्ट अजनर थाना में करी हे।\nमहिला प्रधान बताउत हे कि लेखपाल फूलचन्द्र के घर में बेठ के ओला वृष्टि की चेक बांटत हतो। तभई मोओ आदमी गओ ओर बाहर सार्वजानिक जघा में बेठ के बांटे खा कहो। ई सब गाली गलौज करन लगे। मोये पता चलो तो में ओर मोई लड़की लेखपाल मनोज सक्सेना से आपन आदमी की चेक मांगी। तभई हरलाल लोधी, ओर परसु के लड़कन के कहे से रामपाल मोये ओर मोई लड़की खा पकर के अपने भीतर ले गओ। मोये सब कपड़ा उतर गये। मोओ आदमी बचाउन आओ तो ऊखे बन्दूक के बट से मारो हे। ईखी रिपोर्ट दरखास अपर एस.पी. डाक्टर रामयश खा दई हे। ओते रिपोर्ट लिखे को अश्वासन मिलो हे। एस.ओ. राजीव यादव कहत हे कि अभे डाक्टरी रिपोर्ट नई आई हे। जीसे मुकदमा नई लिखो हे।


बनारस – टटका खबर\n(शुक, जेठ अँजोरिया एकम, 2078 विक्रमी) एने कुछ दिन से कोरोना के कहर में कमी देखत कई एक राज्यन में लॉकडाउन में ढील देबे के शुरुआत हो गइल रहुवे. एही बीच बियफे का दिन के कोरोना के आंकड़ा जान साँसत में डाल देबे वाला आइल बा. बियफे का दिने अब तक ले के सबले बेसी…\nRead More about कोरोना से एकदिन में छह हजार से अधिका मौत\nसतरह बरीस लागल बाकिर अहमदाबाद के विशेष सीबीआई अदालत फैसला सुना दिहलसि कि इशरत जहाँ आतंकवादी रहुवे आ ओकरा के मार गिरावल कवनो तरह से अपराध ना मानल जा सके. एह मामिला में आरोपी बनावल गइल तीनो पुलिस अधिकारियन के अदालत निर्दोष मान लिहलसि, जान जाईं कि जून 2014 में गुजरात के तब मुख्यमंत्री रहल…\nRead More about टटका खबर, बियफे, 1 अप्रैल 2021\nयौगी सरकार केहू का आँवक में नइखे आवे वाली यूपी के चिकित्सा स्वास्थ्य मंत्री सिद्घार्थ नाथ सिंह अपने गठबन्हन के साथी आ अपना बराबरी के मंत्री ओम प्रकाश राजभर के आरोपन के जवाब देत कहलन कि योगी आदित्यनाथ के सरकार केहू के आँवक में नइखे आवे वाली. ओम प्रकाश राजभर ढेर दिन से रहि रहि…\nRead More about http://tatka.in से साँझ सात बजे तकले के खबर\nभारत का नाराजगी जाहिर कइला का बाद फिलस्‍तीन पाकिस्तान में अपना राजदूत वालिद अबू अली के ओहिजा से वापिस बोला लिहलसि आ खेद जतवले बा कि अनजाने में राजदूत ई गलती क दीहलन. लखनऊ के सआदतगंज इलाका के यासीनगंज में एगो मदरसा में बन्न क के राखल 52 गो नाबालिग लइकियन के पुलिस छोड़ा लिहलसि…\nRead More about टटका खबर, शनिचर, 30 दिसम्बर 2017\nदू महीना के छुट्टी मना के बबुआजी लवट आइल बाड़न आ उनुका डेरा पर स्वागत करे ला माई बहिन आ जीजा मौजूद रहुवन. बाकिर बबुआ का हासिल क के लवटल बाड़न से अबहीं ले पता नइखे चलल. आ उनका के समाज का सोझा कब ले आवल जाई एकरो बारे में कवनो जानकारी नइखे. हो सकेला…\nRead More about टटका खबर (बियफे, 16 अप्रैल 2015)\nवाराणसी 20 दिसम्बर (वार्ता) उत्तर प्रदेश मे होखत रैलियन मे राम आ कृष्ण के नाम लेबे से कतरात नरेन्द्र मोदी शिव के नगरी काशी मे बाबा विश्वनाथ के दर्शन क के अपना पर भाजपा के एजेण्डा से दूर रहे के आरोपन के मजगर जवाब दे गइले. साथही माता गंगा के नाम प पूर्वांचल के लोग…\nRead More about भाजपा खातिर उसर रहल जमीन के उपजाऊ बनावे के बीया बो गइले मोदी


जनुआ पे चुरईल के साया बा | Arvind Akela Kallu , Antra Singh Priyanka | Januwa Pe Churail Ke Saya Ba | Bhojpuri Video 2022 - भोजपुरी लहर\nHome » Videos » जनुआ पे चुरईल के साया बा | Arvind Akela Kallu , Antra Singh Priyanka | Januwa Pe Churail Ke Saya Ba | Bhojpuri Video 2022\nअरविंद अकेला कल्लू & अंतरा सिंह प्रियंका का भोजपुरी गाना ‘जनुवा पे चुराईल के सया बा’ रिलीज हो गया है। अरविंद अकेला कल्लू & अंतरा सिंह प्रियंका जी के ई गाना गावल बा। गीत के बोल यादव लल्लू लिखले बाड़न. संगीत प्रस्तुत कइले बाड़न श्याम सुन्दर. एह वीडियो के निर्देशक हउवें लकी विश्वकर्मा. तन्नू यादव के साथ अरविंद अकेला कल्लू के साथ देख रहे हैं इस वीडियो गाना में। ई वीडियो गाना आदिशक्ति फिल्म्स द्वारा 21 मई 2022 के रिलीज कइल गइल बा।\nAadishakti Films presents new latest Bhojpuri song 2022 ‘Januwa Pe Churail Ke Saya Ba’ by Arvind Akela Kallu & Antra Singh Priyanka.\nArvind Akela Kallu & Antra Singh Priyanka’s Bhojpuri song ‘Januwa Pe Churail Ke Saya Ba’ is released. Arvind Akela Kallu & Antra Singh Priyanka has sung this song. Yadav Lallu has written the lyrics. The music is rendered by Shyam Sundar. This video is directed by Lucky Vishwakarma. Tannu Yadav is seen with Arvind Akela Kallu in this video song. This video song is released by Aadishakti Films on 21 May 2022.\nअरविंद अकेला कल्लू और अंतरा सिंह प्रियंका ने इस गाने को गाया है।. Yadav Lallu has written the lyrics.. संगीत श्याम सुंदर ने दिया है।. यह वीडियो गीत 21 मई 2022 को आदिशक्ति फिल्म्स द्वारा जारी किया गया है. इस वीडियो को लकी विश्वकर्मा ने डायरेक्ट किया है।. तन्नू यादव के साथ अरविंद अकेला कल्लू के इस वीडियो सॉन्ग में नजर आ रही है..\nजनुआ पे चुरईल के साया बा भोजपुरी लिरिक्स\nJanuwa Pe Churail Ke Saya Ba Lyrics English\nJanuwa Pe Churail Ke Saya Ba Details\nSong जनुआ पे चुरईल के साया बा / Januwa Pe Churail Ke Saya Ba\nLyrics by Yadav Lallu\nVideo Director Lucky Vishwakarma\nArtists Tannu Yadav, with Arvind Akela Kallu\nJanuwa Pe Churail Ke Saya Ba Song Meta Information\nJanuwa Pe Churail Ke Saya Ba Video\nदेखिए ‘जनुआ पे चुरईल के साया बा’ का वीडियो\nFt – Tannu Yadav\nAlbum – जनुआ पे चुरईल के साया बा\nVideo Director – Lucky Vishwakarma\nEditor – Prashant Singh (Ravi Lewis)\nDI – Rohit\nProduction Head – Pankaj Soni\nJanuwa Pe Churail Ke Saya Ba FAQs\n‘जनुआ पे चुरईल के साया बा’ गीत के बोल किसने लिखे?\nYadav Lallu has written the lyrics.\n‘जनुआ पे चुरईल के साया बा’ गीत के गायक कौन हैं?\n‘जनुआ पे चुरईल के साया बा’ गीत के निर्देशक कौन हैं?\nइस वीडियो को लकी विश्वकर्मा ने डायरेक्ट किया है।\n‘जनुआ पे चुरईल के साया बा’ गाने में कौन से अभिनेता/अभिनेत्री हैं?\nतन्नू यादव के साथ अरविंद अकेला कल्लू के इस वीडियो सॉन्ग में नजर आ रही है.\n‘जनुआ पे चुरईल के साया बा’ गीत के लिए संगीत किसने दिया?\n‘जनुआ पे चुरईल के साया बा’ गाना कब रिलीज़ हुआ?\nयह वीडियो गीत 21 मई 2022 को आदिशक्ति फिल्म्स द्वारा जारी किया गया है\nPrevious प्राची सिंह एगो साधारण तरीका से प्रशंसकन के दिल जीत लिहले


खुशी सम्हरले नइखे सम्हरात – Anjoria\nजनवरी 28, 2011 अँजोरिया, प्रकाशन, समस्या\nअँजोरिया के पूरा परिवार बिटोर लिहला का बाद जवना उत्साह से रउरा सभे अंजोरिया पर जुटत बानी ओकरा से रोजे कवनो ना कवनो समस्या खड़ा हो जा रहल बा. हमनी के होस्ट के कहनाम बा कि रोजे सर्वर बइठ जात बा आ मजबूरन हमरा अँजोरिया के दोसरा बढ़िया आ तेज सर्वर पर शिफ्ट कर के पड़ रहल बा.\nआशा बा कि दू तीन दिन में ईहो समस्या सलटि जाई आ तब हमनी का खुशी खुशी अँजोरिया के आनन्द ले पायब.\nतब तकले छोट मोट असुविधा के नजरअन्दाज कर दीं. एही चलते नया सामग्रीओ नइखे डालल जात.\nरउरा सभे के नेह के आकांक्षी,\nप्रकाशक संपादक, अंजोरिया समूह\nनइखीं जानत कि का हो गइल ?


भोजपुरी विशेष –उमिर कबो बाधा नइखे, 64 के उमिर में मेडिकल के पढ़ाई, Bhojpuri special age is not barrier jay kishor Pradhan of odisha studying medical in age of 64 neet exam\nभोजपुरी विशेष –उमिर कबो बाधा नइखे, 64 के उमिर में मेडिकल के पढ़ाई\nरिटायरमेंट के बाद नीट परीक्षा में सफल होके जवन साहस जय किशोर जी देखवले बाने उ सलाम करे लायक बा.\nभोजपुरी में कहल जाला कि साठा तब पाठा, एकरा के बहुत पॉजिटिव तरीका से साबित कई के देखा देले बाने उड़ीसा के जय किशोर प्रधान. उनकर कहल बा कि उ पइसा कमाए खातिर डॉक्टर नइखनबत बल्कि उनकर मकसद सेवा बा.\nLast Updated: December 28, 2020, 11:40 AM IST\nई हाड़-मांस के देह में बहुत बूता बा. जे ई ताकत के समझ लिही ऊ असंभव के भी संभव बना सकेला. जब मन में कुछ करे के ललसा जाग जाई तs उमिर कवनो बाधा ना होई. मन में अपार शक्ति बा. कवनो उमिर में ऊ मोसकिल से मोसकिल काम कर सकेला. ओडिशा के रहे वला जयकिशोर प्रधान जी 64 साल के उमिर में नीट के परीक्षा देले. मेरिट लिस्ट में जगह बनवले. अब ऊ सरकारी मेडिकल कॉलेज में नांव लिखा के डाक्टरी के पढ़ाई कर रहल बाड़े. सबसे खूबी के बात ई कि ऊ बैंक के नौकरी से रिटायर भइला के बाद अइसन कामयाही हासिल कइले. 64 साल के उमिर में मेडिकल स्टूडेंट बन के जयकिशोर जी देश में नया इतिहास रचले वारपबाड़े. उनकर कामयाबी के कहानी हमनी खातिर प्रेरणा के स्रोत बा.\nये भी पढ़ें : भोजपुरी विशेष - काशी में सबके खेवय वालन क जिनगी भंवर में\nजयकिशोर के जयकारा\nनांव- जयकिशोर प्रधान. गांव-अताबीरा. जिला- बरगढ़. राज्य- ओडीशा. अताबीरा गांव के माटी निहाल हो गइल. जयकिशोर जी जवन उपलब्धि हासिल कइले ऊ आज ले भारत में केकरो नसीब ना भइल. भोजपुरी में कहावत हs साठा से पाठा. 64 साल के जयकिशोर जी तs पाठा के भी फेल कर देले. 2016 में ऊ बैंक के नौकरी से रिटायर भइल रहन. रिटारमेंट के बाद ऊ अपना जऊंवा बेटी लोग के डाक्टर बनावे के ठनले. जयकिशोर जी अपने फिजिक्स आनर्स रहन. अपना दूनो बेटी के मेडिकल के तइयारी करावे लगले. उनकर मेहनत सफल भइल. दूनो बेटी के डेंटल कालेज में सलेक्शन हो गइल. बेटी लोग के तइयारी करावत-करावत जयकिशोर जी के भी पुरान पढ़ाई ताजा हो गइल. बेटी लोग अपना रिटायर पिता के गेयान देख के चकित रहे. इहे बीच 2019 में नीट परीक्षा में उमिर के बिबाद सुप्रीम कोर्ट में पहुंच गइल. सुप्रीम कोर्ट अपना फैसला में अधिकतम उमिर के सीमा खतम कर देलस. ई खबर सुन के जयकिशोर जी के बेटी लोग उनका के परीक्षा में बइठे से सलाह देलस लोग. दूनो बेटी के निहोरा से जयकिशोर जी के मन में उथल-पुथल होखे लागल.\nजयकिशोर जी पढ़े में तेज रहन. 1974-75 में इंटर पास कइला के बाद उहो मेडिकल में एडमिशन खातिर परीक्षा देले रहन. लेकिन पास ना कइले. अगिला साल परीक्षा देवे के खातिर एक साल बरबाद कइल ऊ निक ना समझले. फिजिक्स आनर्स में नांव लिखा के पढ़ाई जारी रखले. बीएससी कइला के बाद बैंक में बहाली के परीक्षा देले जवना में कामयाबी मिल गइल. स्टेट बैंक में नौकरी मिलल. लेकिन उनका मन के कोना ई बात दबल रहे कि ऊ मेडिकल के कम्पटिशन में फेल हो गइल रहन. बेटी लोग के रोज रोज कहला से उनकर पुरान घाव हरियर हो गइल. संजोग से 63 साल के उमिर में उनका परीक्षा देवे के मौका भी मिल गइल रहे. उमिर सीमा खतम होखे से उहो परीक्षा में बइठ सकत रहन. एक अउर वजह से उन कर राह आसान हो गइल. जब ऊ बैंक में नौकरी करत रहन तs 2003 में एगो दुरघटना में उनकर एक गोड़ नाकामिल हो गइल रहे. ऊ बिकलांग हो गइले. नीट के परीक्षा में ऊ बिकलांग कोट से फारम भर सकत रहन. उनकर फारम भरा गइल.\n63 के उमिर में नीट के परीक्षा\n2019 के नीट परीक्षा में जयकिशोर बइठले. 63 साल के उमिर में जतना तइयारी हो सकत रहे, कइले. लेकिन किस्मत फेन दागा दे देलस. लेकिन जयकिशोर जी अबकी निराश ना भइले. उनका परीक्षा के ढर्रा अउर सिलेबस समझ में आ गइल रहे. एही बीच दांत के डाक्टरी पढ़ रहल उन कर बड़ बेटी के दुरघटना में मौत हो गइल. ई सदमा से जयकिशोर जी के मन गिर गइल. उहे लइकी मेडिकल परीक्षा खातिर उनकर हौसला बढ़ावत रहे. एकरा बाद छोटकी लइकी उनका से कहस, बाबू जी अब रउआ के दीदी खातिर मेडिकल परीक्षा पास करहीं के पड़ी. जयकिशोर जी के मन में ई बात समा गइल. 2020 में फेर फारम भराइल. जीव-जान से परीक्षा के तइयारी करे लगले. जब नीट के रिजल्ट निकलल तs इतिहास बन चुकल रहे. 64 साल के जयकिशोर जी के मेडिकल में पढ़े खातिर सलेक्शन हो गइल. एकरा बाद उनका घरहीं भिरी बुर्ला के सरकारी मेडिकल कालेज में एडमिशन भी मिल गइल. बुर्ला के वीर सुरेन्द्र साई इंस्टिट्यूट ऑफ मेडिकल साइंसेस एंड रिसर्च में जब ऊ पहुंचले तs उनका के देख लोग अचरज में पड़ गइले. बेटा के उमिर के लइकन के साथे जब 64 साल के अदिमी पढ़े खातिर जाई तs केहू चिहा जाई.\n64 के उमिर में काहे बनले डाक्टर ?\nजयकिशोर जी जब एमबीबीएस के पढ़ाई करे खातिर नांव लिखलवे तs सभे आदिमी एक्के सवाल पूछे कि एह उमिर में डाक्टर बने के कइसे सौख जागल ? एह सवाल पs उनकर जबाब रहे, हमरा पइसा कमाये के कवनो लोभ नइखे. बैंक से रिटारमेंट के बाद जतना पेंशन मिल रहल बा, ओतना गुजारा खातिर बहुत बा. डाक्टर बने के हमार इहे खाहिस बा कि गरीब अउर लाचार लोग के सेवा कर सकीं. गांव- देहात में दवाखाना खोल के अइसन लोग के सेवा करब जेकरा भी इलाज के पइस नइखे. डाक्टर बनत-बनत हमार उमिर 70 साल को जाई. एह उमिर में गरीब-गुरबा के इलाज के मौका मिली तs समझब कि जिनगी सफल हो गइल. जयकिशोर जी सोच, बिचार अउर गेयान बेमिसाल बा. ऊ अनहोनी के होनी कइले बाड़े. उनकर कहानी हारल मन के हरियर करे वाला बा.\n( लेखक स्वतंत्र पत्रकार हैं और ये उनके निजी विचार हैं )


इलाहाबाद में ‘जान हमार’ के शूटिंग पूरा भइल – Anjoria\nइलाहाबाद में ‘जान हमार’ के शूटिंग पूरा भइल\nApr 6, 2016 जान हमार, प्रेम सिंह\nकोयल फिल्म्स के बनावल भोजपुरी फिलिम ‘जान हमार’ के दुसरका शेड्यूल के 16 दिन के शूटिंग हाल ही में इलाहाबाद में पूरा हो गइल,\nएह फिलिम के निर्माता-निर्देशक काशीनाथ जायसवाल, लेखक-गीतकार मृत्युंजय श्रीवास्तव, संगीतकार राजा भट्टाचार्या, कैमरामैन शाहबाज खान ‘पप्पू’ आ क्रियेटिव डायरेक्टर पारस एन. सिंह हउवें.\nनवोदित अभिनेता प्रेम सिंह ‘जान हमार’ फिलिम के नायक आ कल्पना शाह नायिका हई. अफरी खास कलाकार हउवें शाहबाज खान, अली खान, आनन्द मोहन, पूनम वर्मा, वंदना सिंह आ आईटम क्वीन सीमा सिंह.\n‘जान हमार’ के कहानी एगो मनमौजी नवही के उदण्डता से शुरु होखत बा जेकरा से भर गाँव परेशान बा. बाकिर अनेरिया कृष्णा बदमाश ना ह एह चलते लोग ओकर शरारत प्यार से झेल लेबेलें. एही बीच ठाकुर के बेटी राधा एही अनेरिया कृष्णा से प्रार करे लागत बाड़ी.\nबाकिर राधा के बाबूजी उनुका मंसूबा पर पानी फेर देत बाड़न. कृष्णा के ऊ तनिको पसन्द ना करसु आ राधा के बिआह दोसरा से करा देत बाड़न. ई सुन के कृष्णा त बउरा जात बा. एकरा बाद आगे का होखत बा से अबहीं सस्पेंसे रहे दीहल जाव.


टेनिस – टटका खबर\nखेल समाचार : भारत अउर दक्खिन अफ्रीका पहिलका टैस्‍ट\nलिएंडर पेस आ स्पेन के रफेल नडाल के जोड़ी पेरिस मास्टर्स में पुरूष डबल्‍स वर्ग के पहिलके दौर में सीधे सेटन में हार के बाहर हो गइल बावे. एह जोड़ी के हरावे वाला रहल ब्रिटेन के डोमिनिक इंगलोट आ स्वीडन के राबर्ट लिंडस्टेट के जोड़ी. भारत अउर दक्खिन अफ्रीका के बीच चार गो क्रिकेट टैस्‍ट\nटटका खबर : 8 सितंबर 2014\nटटका यूपी बलिया में सवा लाख रुपिया के जाली नोट का साथे सहतवार के बिनहा गाँव के रविन्द्र सिंह के गिरफ्तार क लिहल गइल बा. गाजीपुर का औड़ीहार कला में बसपा नेता के अविनाश राम के गरदन काट के हत्या क दिहल बा. घटना शनिचर के रात के ह जब उ गाँवे के एगो दुकान\nटटका बिहार मुख्य मंत्री जीतन राम माँझी शनिचर का दिने बेतिया में बोलावल तिरहुत प्रमंडल के अधिकारियन का साथे बाढ़ के समीक्षा कइलन आ कहलन कि बाढ़ पीड़ित लोगन के चिकित्सा आ राहत सुविधा मुहैया करावल जाए. कैंसर विशेषज्ञ डा॰जीतेन्द्र सिंह पटना के महावी कैंसर संस्थान के निदेशक पद से इस्तीफा दे दिहले बाड़न. उनकर


गमछा पाड़े -6- अभय कृष्ण त्रिपाठी "विष्णु" - मैना: भोजपुरी साहित्य क उड़ान (Maina Bhojpuri Magazine)\nHome अभय कृष्ण त्रिपाठी "विष्णु" Katha गमछा पाड़े -6- अभय कृष्ण त्रिपाठी "विष्णु"\nगमछा पाड़े -6- अभय कृष्ण त्रिपाठी "विष्णु"\nसब केहू अचरज से गमछे पाड़े के देखत रहे कि अब का गुल खिले वाला बा. बाकि ममता से ना रहल गइल आ ऊ हाली से आपन सवाल कइलस जइसे ओकरा साँच जाने के बड़ा बेचैनी होखो.\n"आपके कहे क मतलब का हव गमछा चच्चा..?"\n"बिटिया, हम त एतने कहे चाहत बानी कि बहिना झूठ बोलत बाड़ी. काहे से इनकरा जइसन शरीर के औरत महादेव बाबू के लाश के खूँटी पर टाँग भले दे,साड़ी पहिनले पहिन ई खिड़की से बहिरा सही सलामत जईये नइखी सकत. मतलब ई कि या त तू दुनो जाना के कतल से कवनो सम्बन्ध नइखे भा दुनो जाना एह कतल के बराबर के भागीदार बाड़न जा. काहे से कि तोहरा जइसन शरीर साड़ी में सही सलामत ई खिड़की से बहरी ना जा सकेला. अब सचमुच में असलियत का बा एकर फैसला पुलिस खुद कर ली जेकरा के बोलावे खातिर केहु के तकलीफ करे के दरकार नइखे काहे से कि पुलिस बहरी से खुद ई तमाशा देख रहल बिया." एतना कहला के बाद पाड़ेजी इन्सपेक्टर के आवाज दिहले त अगिले पल में कमरा में एगो इन्सपेक्टर क साथे दूगो सिपाही आ एगो महिला सिपाही भीतरो आ गइल.\n"गमछा चच्चा ई सब...?" ममता पुछलस त पाड़ेजी फिर से कहे शुरु कइले...\n"ई लोग के हम बोलवले बानी. बाकि मोहन आ बहिना के पुलिस में भेजे से पहिले हम ऊ बात जरुर बतायेब कि मोहन के राज के बारे में जवन बात पुलिस के ना मालूम भइल ऊ हमरा कइसे मालूम हो गइल. अतना कह के पाड़ेजी कुछ सोचे लगले आ फेर कहे लगले.. केहु के याद होखे भा ना बाकि जवना दिन पईसा क लेके महादेव बाबू अउरी मोहन मे झगड़ा भइल रहे ओह दिना हम महादेव बाबू से मिले खातिर एहिजगे आइल रहीं. संयोग से महादेव बाबू के मौत वाला रात में हम मोहन बबुआ के चाह के दुकान में केहू के ओतने रूपया देत देखले रहीं. बस ईहे दूगो संजोग जोड़ के हम जवन कहानी बनवलीं ऊ निशाने पर लाग गइल. बन्द कमरा से बहरी जाये के राज जानल कउनो बड़ बात ना रहे. कमरा के खिड़की के कुंडी देखते हम बूझ गइलीं कि का भइल होखी.एतना कहला क बाद पाड़ेजी इंस्पेक्टर से मुखातिब भइले.. भाई सिंह साहब, सँभाली अपना मुजरिम लोग के. हमरा पूरा भरोसा बा कि एगुड़े दिन में पूरा कहानी बाहर आ जाई."\nपाड़ेजी के बात सुन के पुलिस आपन काम करे लागल. ममता के उपर बुआजी के आ मोहन के रोआ रोहट के कवनो असन ना भइल अउर दस मिनिट का भितरे पुलिस आपन काम कर के चल गइल आ साथे साथे मोहन अउर बुओजी के लेले गइल.\n"अच्छा बिटिया, अब हमहूं चलब. जब पूरा कहानी बाहर आ जाई त फेर भेंट होखी." पुलिस के गइला क बाद पाड़हूंजी अपना राह चले लगले. फेर तनिका रुक के राजन से कुछ पूछे चहले...\n"जवाईं बाबू, बुरा ना मानी त हम कुछ पूछे चाहेब?\n"जी जरुर." राजन के चेहरा बतावत रहे कि ऊ थोड़ा परेशानी में बा कि आखिर अब पाड़ेजी का पूछीहें.\n"अब त वियाह खातिर एक साल रुके के ना नू पड़ी ?"\nई सवाल सुन के ममता अउर राजन दुनो जाना लजा गइल आ पाड़ेजी मुसुकात बहरी चल गइले.\nपाड़ेजी अपना आफिस मे चाय पियत कुछ सोचे में व्यस्त रहले. कुछ एतना कि पंडिताईन ऊनकरा लगुवे बईठल रहली बाकि पाड़ेजी के उनकर कवनो ध्याने ना रहे. आखिर में पंडिताईन से ना रहल गइल आ बोलिये पड़ली...\n"बिलाई क भागे सिकहर का टूटल रउआ त सोझे आसमाने पर जाके बईठ गइल बानी. मत भूलीं, अबले ना तोहार बहिना जुरुम कबूलले बाड़ी ना ही उ छँवड़ा.(कुछ याद करत).. का नाम हऽ ओकर..?\n"मोहन." पाड़ेजी चाय के चुस्की लेत कहले आ फेर पंडिताईन क तरफ देख के कहे शुरु कइले..\n"सिकहर केकरा भागे टूटी अभी तय नइखे भइल पंडिताईन!"\n"का मतलब..? अब चऊँके के बारी पंडिताईन के रहे.\n"मतलब ई कि अबहीं असली कातिल सामने आना बाकी बा." पाड़ेजी अपना भारी आवाज में कहले त पंडिताईनो का चेहरा पर अचरज के सीमा ना रहे. बाकि पंडिताईन कुछ कहें भा सवाल करें ओकरा पहिलही पाड़ेजी कहे शुरु कईले.. "वइसे त हमरा के ई बात तबले ना बतावे के चाहत रहे जबले कि असली हत्यारा पुलिस के गिरफ्त में ना आ जाव बाककि काहे से कि हम कातिल क बारे में जान चुकल बानी एहि से एतना बता दिहली हँ." एतना सुन के पंडिताईन पाड़ेजी के घुर घुर के देखे लगली. ई देख के पाड़ेजी फेर कहल शुरु कइले..\n"अइसन बिलार नियर आँख फाड़ क देखे के दरकार नइखे. भुला गईलू कि हम ठलुआ के कवनो काम से भेजले बानी? असली कातिल तबहीं सामने आई जब ऊ आपन काम ठीक से करके वापस आ जाई. शायद अजुवे आ ना तऽ काल्हु."\n"चलीं अब एतना अउर बता दीं कि के कातिल बा?" पंडिताईन जरत भुनात चेहरा लेके सवाल कईली त पाड़ेजी चुपचाप चाय के चुस्की लिहले अउरी लम्बा सांस छोड़त कहले..\n"ट्रेड सीक्रेट बा. एकरा से ज्यादा जाने के बा त तनी इंतजार क ल. सब मालूम हो जाई."\n"आखिर का बा सीक्रेट? गमछा पाड़े क दिमाग सचमुच चलत बा कि खाली दिमागी घोड़ा दउड़ावत बाड़े? का ठलुआ का जानकारी पर पाड़ेजी सचमुचे असली कातिल तक पहुँच पईहें कि बस ईहो सब खाली खयालिये पुलाव बन के रह जाई?"\nअंक - 82 (31 मई 2016)


स्व. सत्तन के भोजपुरी कविता संग्रह “का हो ! कइसे” के विमोचन – Anjoria\nस्व. सत्तन के भोजपुरी कविता संग्रह “का हो ! कइसे” के विमोचन\nJul 22, 2016 का हो ! कइसे, गोरखपुर, भोजपुरी कविता संग्रह, विमोचन, सत्यनारायण मिश्र सत्तन\nशबद सहारे राखिये, शबद के हाथ न पाँव.\nएक शबद औषधि बने, एक शबद करे घाव.\nदीनदयाल विश्वविद्यालय गोरखपुर के हिन्दी विभागाध्यक्ष रहल प्रो. रामदेव शुक्ल कबीरदास के लिखल एह दोहा के दोहरावत कहलन कि स्व. सत्यनारायण मिश्र सत्तन कमे लिखलन बाकिर जवन लिखलन तवन बेहतर लिखलन. ऊ पिछला मंगल का दिने गोरखपुर के जर्नलिस्ट प्रेस-क्लब के खचा-खच भरल हॉल में स्व. सत्यनारायण मिश्र सत्तन के लिखल भोजपुरी कविता संग्रह “का हो ! कइसे” के विमोचन का मौका पर आपन संबोधन देत रहनी. कहनी कि सत्तन मिश्र शब्द के धड़न चिन्हत रहलें आ उनकर लीखल कविता आगा चलि के समाज के राह देखाई.\nकवि डा. आद्या प्रसाद द्विवेदी कहनी कि फड़ि डाला फुलवा रहि जाला बाँस के बाति सत्तन जी पर सोरहा आना साँच उतरेला. आजु सत्तन जी हमहन का बीच नइखन बाकिर उनुकर कविता सदियन ले उनुका के जिन्दा राखी.\nप्रो. रामदरश राय कहनी कि भोजपुरी भाषा में सत्तन के योगदान भुलावल ना जा सके.\nएह निम्मन आ सफल कार्यक्रम में पुरहर भीड़ अन्तिम ले रूकल रहल. हिन्दी विभागाध्यक्ष रहल प्रो.राम देव शुक्ल, मुख्य अतिथि पं. हरिराम द्विवेदी जी, संचालक रविन्द्र श्रीवास्तव जुगानी जी के साथे प्रो. राम दरश राय, प्रो. चितरंजन मिश्र, डॉ. प्रेमशीला शुक्ला मंच पर मौदूद रहीं. वक्ता लोगन में डॉ वेद प्रकाश पाण्डेय, सूर्य देव पाठक’पराग’, डॉ आद्या प्रसाद द्विवेदी, डॉ विमलेश मिश्र, नरसिंह बहादुर चंद, चन्देश्वर परवाना, अउर शहर के आ कुछ बाहरो के लोग रहलें.\nकार्यक्रम के अंत में सत्तन जी के कई गो कविता पाठ के २३ मिनट के वीडियो प्रोजेक्टर पर चलल, जवन सबके नीक लगल.\nलाल कला मंच के काब्य गोष्ठी


नीतीश के कहते लालू के ठिकानन प आयकर के छापा – टटका खबर\nकाल्हुए बिहार के मुख्यमंत्री नीतीश कुमार कहले रहलन कि अगर लालू आ उनुका परिवार का लगे बेनामी संपति के सबूत बावे त केन्द्र सरकार कवनो कार्रवाई काहे नइखे करत. आ आजु भोरही लालू से जुड़ल 22 गो ठिकाना प आयकर के छापा पड़ गइल बा.\nएगो खटाल से जिनिगी शुरु करे वाला लालू प्रसाद बिना कवनो बिजनेस कइले आजु अरबपति बन के बइठल बाड़न. अब चारा घोटाला के बिजनेस मानल जाव त अइसनका कुछ बिजनेस जरुर कइले बाड़न आ अबहियों कइले जात बाड़न. नाम मात्र के खरचा देखा के करीब 1000 करोड़ के बेनामी संपति लालू के खानदान का नामे बतावल जात बा. 22 गो ठकाना प पड़ल छापेमारी में लालू यादव के बेटन आ दामाद समेत सांसद प्रेमचंद गुप्ता के बेटनो के घर प छापामारी भइल बा.\nबतावल जात बा कि शकुंतला फार्म प्रेमचंद गुप्ता के नाम प बा बाकि ओहिजा लालू के परिवार रहेला.\nTags: आयकर छापा, लालू


Nov 30, 2011 उत्तर प्रदेश के खबर\n65 लाख रुपिया के चंदा से बनल आजमगढ़ में ‘ज्ञान के पुल’\nआजमगढ़ (उत्तर प्रदेश), 30 नवंबर (आईएएनएस)| आजमगढ़ जिला में एगो नदी पर गाँव के लोग अपने में चंदा बिटोर के एगो पुल बना लिहल जवना से गाँव के लड़िका बाहर कस्बा जा के बढ़िया पढ़ाई कर सकसु. आजमगढ़ शहर से 35 किलोमीटर दूर तोवा गांव में नदी एह पुल के निर्माण कार्य 2004 में शुरू भइल रहुवे बाकिर पइसा का तंगी से काम कई बेर रुक रुक के चलल. केहु तरह साल 2009 में पुल बनके तइयार हो गइल त दुनु तरफ जोड़े वाला सड़क ना रहे. बाद में साल 2010 में ई पुल शुरू हो पावल.\nतोवा गांव में बनल एह पुल से इलाका के पचासन गाँवन के एक लाख लोग के एह पुल से फायदा मिलत बा. छह गो खंभा पर बनल एह पुल में 65 लाख रुपिया लागल जवना के चंदा से जुटावल गइल. सगरी काम तोवा गाँव के शकील अहमद का देखरेख में भइल जे खुद त पाँचवी पास हउवन बाकिर करीब 800 विद्यार्थियन के फायदा खातिर कंकरीट के ई पुल बनावे के पहल कइलें. अब एह पुल के ‘ज्ञान के पुल’ का रूप में देखल जात बा. अहमद एह पुल के संकल्प तब लिहलें जब साल 1998 का बाढ़ में विद्यार्थियन के नदी पार करावत नाव पलट गइल रहे आ एह में सैफुल्ला नामके आठ साल के एगो विद्यार्थी मर गइल रहे आ बहुते बच्चा घवाहिल हो गइल रहलन.\nसरायमीर कस्बा जाये के दू गो अउरिया रास्ता बा बाकिर 20 किलोमीटर लमहर. पुल बन गइला से ई दूरी घट के दू किलोमीटर रह गइल बा. पुल बनावे वाला शकील कहलन कि ई काम आसान ना रहल. लोग समुझे कि हम चंदा बिटोर के धोखा देब. घर वाले घर से निकाल दिहले. बड़ भाई प्रधान रहलें आ उनुका लागल कि चंदा मँगला से बेईज्जति होत बा. शकील एह काम खातिर मुम्बई, दिल्ली आ दुबई ले गइलन जहाँ आजमगढ़ आ अगल बगल के इलाका के लोग कमाई करे जात रहेला. पुल बनला का बाद लोग के मन में शकील खातिर दुआ भर गइल बा.\nविधायक रहल राम कुमार भार्गव के यूपी प्रदेश कांग्रेस कमेटी के मुख्य प्रवक्ता बनावल गइल बा. पहिले के प्रवक्ता सुबोध श्रीवास्तव पार्टी से नाराज होके इस्तीफा दे दिहले रहलन.\nभाजपा विनय कटियार के सुरक्षा बढ़ावे के माँग कइलसि काहे कि उनुका के फोन कर के जान से मारे के धमकी दिहल गइल बा.


21 वाँ राष्ट्रमंडल खेल में भारत के मीराबाई चानु हासिल कइली स्वर्ण पदक – टटका खबर\n21 वाँ राष्ट्रमंडल खेल में भारत के मीराबाई चानु हासिल कइली स्वर्ण पदक\nगोल्ड कोस्ट, 05 अप्रैल (वार्ता). भारत के उम्मीदन के भार सम्हारत प्रतियोगिता में शामिल भइल भारोत्तोलक मीराबाई चानु महिलन के 48 किग्रा वर्ग में रिकार्ड 196 किग्रा वजन उठा के भारत का झोरा में एह खेलन के पहिलका स्वर्ण पदक डाल दिहली.\nमीराबाई से पहिलहीं से स्वर्ण पदक जीते के उमीद कइल जात रहुवे आ बड़हन दबाव का बावजूद ऊ निराश ना कइली. भारत के खिलाड़ी मीराबाई चानू राष्ट्रमंडल रिकार्ड आ राष्ट्रमंडल खेल रिकार्ड बनावत कुल 196 किग्रा वजन उठा देखवली आ स्वर्ण पदक हासिल क लिहली. गोल्ड कोस्ट में भारत के मिले वाला ई पहिलका स्वर्ण पदक हो गइल बा.\nTags: 21 वाँ राष्ट्रमंडल खेल, मीराबाई चानु, स्वर्ण पदक\n21 वां राष्ट्रमंडल खेलन में भारत के तिसरका सर्वश्रेष्ठ प्रदर्शन\n21 वां राष्ट्रमंडल खेलन के पदक तालिका में भारत तिसरका जगहा पर\n21 वाँ राष्ट्रमंडल खेल में भारत के रजत पदक से खाता खोललसि, एगो स्वर्णो पदक मिलल


सिवान – Page3– टटका खबर\nछपरा न्यूज :9जुलाई 2015\nबुध का दिने सारण प्रमंडल में ठनका गिरला से पाँच लोग के मौत हो गइल आ दस जने झँउस गइलन. घटना परसा के डेरनी थाना के खोजौली गाँव, पानापुर के मुड़वा गाँव, आ सिवान जिला के हसनपुरा के छोटकी टड़िला में भइल. बिहार सरकार जेपी आन्दोलन के सेनानियन के पेंशन दुगुना करे के एलान कइले\nखबर भोजपुरी में (सोमार, 20 अप्रैल 2015)\nविश्व भोजपुरी सम्मेलन के बलिया इकाई के सातवाँ अधिवेशन आ पाती पत्रिका के अक्षर सम्मान समारोह में अतवार का दिने डा॰ भगवती प्रसाद द्विवेदी आ डा॰ प्रकाश उदय के अक्षर सम्मान से सम्मानित गइल. एह समारोह के मुख्य अतिथि रहलन बीएचयू के प्रो॰ सदानन्द शाही आ अध्यक्षता कइलन प्रो॰ अवधेश प्रधान. एह मौका पर विशिष्ट\nदू महीना के छुट्टी मना के बबुआजी लवट आइल बाड़न आ उनुका डेरा पर स्वागत करे ला माई बहिन आ जीजा मौजूद रहुवन. बाकिर बबुआ का हासिल क के लवटल बाड़न से अबहीं ले पता नइखे चलल. आ उनका के समाज का सोझा कब ले आवल जाई एकरो बारे में कवनो जानकारी नइखे. हो सकेला\nभोजपुरी पट्टी के खबर भोजपुरी में (बुध, 8 अप्रैल 2015)\n(मंगल,7अप्रैल के खबर) अधिकारी आ कर्मचारियन के तबादला के कतना करी एकर कोटा तय क दिहलन यूपी के मुख्यमंत्री. मंत्री आ विभागाध्यक्ष लोग दसे फीसदी तबादला कर पाई. बाकी के तबादला मुख्यमंत्री कार्यालय के अनुमति का बादे हो पाई. तबादला 30 जून से पहिले कर लेबे के होखी ना त ओकरा बाद फेरू\nभोजपुरी पट्टी के खबर (शनिचर,4अप्रैल 2015)\n(शुक,3अप्रैल के खबर) फैबइण्डिया कंपनी के गोवा के पणजी के पास कैंडोलिम में शो रूम में कपड़ा खरीदे चहुँपल केन्द्रीय मंत्री ट्रायल रुम में कपड़ा नापे गइली त देखली कि एगो कैमरा लुका के लगावल गइल बा. तुरते पुलिस में शिकायत करावल गइल आ पुलिस चहुँप के कैमरा के रिकार्डिंग जब्त करत दुकान\n(सोमार, 30 मार्च के खबर) जम्मू-कश्मीर के कश्मीर घाटी में भारी बरखा का चलते एक बेर फेरू बाढ़ के कहर बरपल बा सात महीना बाद. बडगाम के एगो गाँव में मकान ढहला का चलते 16 जने के मौत हो गइल आ ह, हजारन लोग एह आफत में फॅसल बा. केन्द्र का तरफ से 200 करोड़


RUDRA PRATAP SINGH RAGHUVANSHI's Page - JaiBhojpuri.com\nRUDRA PRATAP SINGH RAGHUVANSHI\nBlog Posts (8)DiscussionsEventsGroupsPhotos (1)Photo AlbumsVideos RUDRA PRATAP SINGH RAGHUVANSHI's Likes RUDRA PRATAP SINGH RAGHUVANSHI's Friends\nView All RUDRA PRATAP SINGH RAGHUVANSHI's Page\nशशि कुमार सिंह (SHASHI) liked RUDRA PRATAP SINGH RAGHUVANSHI's blog post वाह रे नेता खद्दरधारी , Apr 16RUDRA PRATAP SINGH RAGHUVANSHI sharedaprofile on FacebookRUDRA PRATAP SINGH RAGHUVANSHIApr 16RUDRA PRATAP SINGH RAGHUVANSHI shared their blog post on Facebookवाह रे नेता खद्दरधारी , Apr 16Ashutosh Ranjan liked RUDRA PRATAP SINGH RAGHUVANSHI's blog post दशा देखि के देश अइसन प्रभु जी हो पछतयीब Nov 12, 2012Sudhir Kumar liked RUDRA PRATAP SINGH RAGHUVANSHI's blog post दशा देखि के देश अइसन प्रभु जी हो पछतयीब Nov 7, 2012Sudhir Kumar liked RUDRA PRATAP SINGH RAGHUVANSHI's blog post आव तारे पियवा ई, लागल ह पाताNov 7, 2012vikas singh liked RUDRA PRATAP SINGH RAGHUVANSHI's blog post जाँच के आंच कभी ना आई, आपन बा सरकार हो /Nov 1, 2012vikas singh liked RUDRA PRATAP SINGH RAGHUVANSHI's blog post आव तारे पियवा ई, लागल ह पाताNov 1, 2012vikas singh liked RUDRA PRATAP SINGH RAGHUVANSHI's blog post दशा देखि के देश अइसन प्रभु जी हो पछतयीब Nov 1, 2012RUDRA PRATAP SINGH RAGHUVANSHI commented on Anita Maurya's blog post सांवर बलमु"मनवा के भाव अउरु कईल तहार छाव मिलन के सब परिभाषा बतावता / खनकत कंगनवा आ बिहसल अंगनवा नेहिया में भईल तमाशा बतावता /\nकहबो न करबू…"Oct 29, 2012मुकेश मिश्र (राजू बाबा) liked RUDRA PRATAP SINGH RAGHUVANSHI's blog post आव तारे पियवा ई, लागल ह पाताOct 29, 2012मुकेश मिश्र (राजू बाबा) liked RUDRA PRATAP SINGH RAGHUVANSHI's blog post दशा देखि के देश अइसन प्रभु जी हो पछतयीब Oct 29, 2012RUDRA PRATAP SINGH RAGHUVANSHI commented on नबीन भोजपुरिया ( NB )'s blog post फरक त आईले बा ?" ई भाव के भावना में आधुनिकता के समावेश के कारण होता\nधन्यवाद"Oct 26, 2012संजीव सिंह liked RUDRA PRATAP SINGH RAGHUVANSHI's blog post दशा देखि के देश अइसन प्रभु जी हो पछतयीब Oct 26, 2012भास्कर रंजन "सूर्य" liked RUDRA PRATAP SINGH RAGHUVANSHI's blog post दशा देखि के देश अइसन प्रभु जी हो पछतयीब Oct 25, 2012sanjay kumar singh liked RUDRA PRATAP SINGH RAGHUVANSHI's blog post आव तारे पियवा ई, लागल ह पाताOct 24, 2012 More... RSS\nVILL & POST - RAMNAGAR, DIST- BALLIA ( UTTAR PRADESH)\nSERVICE, AND PRIVATE WORK\nMAI SERVICE KE SATH SATH EK BHOJPURI GEET AND POEM WRITER BHI HUN, MERE LIKHE HUYE KAI GEET BAZAR ME UPLABDH HAI.\nRUDRA PRATAP SINGH RAGHUVANSHI's Photos\nRUDRA PRATAP SINGH RAGHUVANSHI's Blog\nदशा देखि के देश अइसन प्रभु जी हो पछतयीब Posted on October 20, 2012 at 6:36pm2Comments\nकृष्ण भक्त भगेलू के सुनावत बानी बाती जी /\nसच्चाई ना तनिको ना बाटे मन के ह जज्बात जी /\nराति में एक दिन भक्त भगेलू सुतले खाना खाके /\nपूछे लगले कृष्ण कन्हैया कुछ सपना में आके //\nभक्त से कहले कह त हम फेरु लिही अवतार हो /\nभारत देश में आई दोबारा ठीक से करी सुधार हो /\nबाती सुनी के भगवन के भक्त कहले घबरा के /\nकुछ सुधार ना करे पईब भगवन हो… Continue आव तारे पियवा ई, लागल ह पाता\nPosted on October 19, 2012 at 1:46pm2Comments\nआव तारे पियवा ई, लागल ह पाता /\nसोची जे अईहे त, धड़कन धधाता //\nबेरी बेरी जाई हम देखि दुआर पर,\nठहरे अचरवा ना अब त कपार पर,\nकतनो सम्हरला पर सरके ला साड़ीया,\nसाँच कही खीस बरे हमरा बेआर पर, देहि में ठेके ला तनिको जो पुरुआ, अंग अंग हमरो बदन सिहिरता /// सोची जे अईहे त, धड़कन धधाता //\nचद्दर बिछाई नया, सेज सरिअवनी\nभरी घरे पियवा के फोटो लगवनी\nसइआ के नाम लिखल पर्दा लगाके\nपर्दा के ऊपर से झालर सजवनी\nमधुर… Continue जाँच के आंच कभी ना आई, आपन बा सरकार हो /\nPosted on October 16, 2012 at 7:00pm2Comments\nसासु जी के चाटुकार लोग आपन धर्म निभाई लो,\nआ आ के T V पर रोजे आपन तर्क सुनाई लो,\nकेहू कही घोटाला कईसन, कईसन गड़बड़झाला,\nअबकी पक्का P M बनिहे जीजा के साला,… Continue वाह रे नेता खद्दरधारी , Posted on October 12, 2012 at 5:20pm0Comments\nनगर निगम स्कूल ढह गया,\nबारिस में नया पुल बह गया,\nजाँच हुई तो पता चला की नेता पुत्र के ठेकादारी ,\nवाह रे नेता खद्दरधारी/\nट्रस्ट बना कर बैठे थे वो महामहिम के नाम पर,\nनज़र लगा रखे थे ये तो विकलांगो के… Continue AddaBlog Post\nAt 12:44pm on November 14, 2011, Rajeev Mishra "राजीव भोजपुरिया" said… प्रणाम भाई जी ,\nराउर स्वागत बा जय भोजपुरी परिवार मेंआईं मिलके कुछु कईल जाऊ अपना माटी, अपना गाँव औरु अपना माई भाषा खातिर...........जय भोजपुरी जीय भोजपुरी ! At 9:06pm on November 10, 2011, जय भोजपुरी said… आ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटे\nजय भोजपुरी At 9:03pm on November 10, 2011, जय भोजपुरी said… प्रणाम ,जय भोजपुरी


“भोजपुरी साहित्य सरिता” अंक-सितम्बर राजेश बादल जी के नजर से – भोजपुरी साहित्य सरिता\nपत्रिका : भोजपुरी साहित्य सरिता\nसंपादक : जयशंकर प्रसाद द्विवेदी (जे.पी. द्विवेदी)।\nप्रकाशक : सर्व भाषा ट्रस्ट, नई दिल्ली।\nISSN : 2582-1342\nपता : 15/ए, मानसरोवर, लालकुआं, गाजियाबाद उत्तर प्रदेश ।\nचलभाष : 09999614657.\nबड़ी रोचक कहानी ह । बरहुआ, चकिया, चंदौली में जन्मल जयशंकर प्रसाद द्विवेदी जी, बीटेक कईला के बाद इंजीनियरिंग कईले और अब लगातार भोजपुरी भाषा के विकास खातिर काम करत बाड़न । जउना भोजपुरी के लोग गांव क भाषा कहेला, उनका के उ भाषा के प्रति एतना लगाव बाटे कि पढ़ल-लिखल होखला के बाद भी उ सगरी भोजपुरिये में बात करेंल । उनकरा के सब लोग प्यार में भइया ही कहेला । जे पी भइया के भोजपुरी भाषा खातिर कईगो पुरस्कार अउरी सम्मान मिल चुकल बाटे ।\nएगो पत्रिका जेकर नाम बाटे “भोजपुरी साहित्य सरिता” जेकरा के संपादन उ पांच साल से करत बाड़न । पहिला अंक जब हमके मिलल । देख के तबेत खुश हो गइल । ग़जब क पत्रिका बा भइया । एक बेरी पढ़ला के बाद बार-बार पढ़े क मन करेला । ए पत्रिका क जवन आवरण अउरी विषयवस्तु बा उ स्तरीय बा ।\nअबही टटका अंक हमरा के मिलल ह । हम त एकदम से ए पत्रिका क दीवाना हो गइल बाटी । एह अंक में संपादकीय बड़ी बेजोड़ बा । लेख अउरी निबंध में डॉ जयकान्त सिंह ‘जय’ के शोधपरक लेख ‘संतकबीर के जनम आ मृत्यु के तिथि विचार’ बहुत सुंदर अउरी सारगर्भित बा । “साहित्यिक चोरी- समस्या आ समाधान” रवि प्रकाश सूरज द्वारा लिखल बा जनव आज के संदर्भ में बहुत ही प्रासंगिक लेख बा ।\nकविता भी बड़ी अच्छी-अच्छी बाड़ी स । जवना में “मोर नंहका बेटउआ” संपादक द्वारा लिखल गइल बा । बड़ी ही मजेदार हास्य कविता ह । साथ ही में ‘का का मन परे खेत के मचान पर’ कुमार जीवन सिंह, सन्नी भारद्वाज लिखले बाड़न- ‘का रे छगुनिया खाली सवत के दोष ह’ पढ़े लायक कविता ह । एहमा एगो हमरो कविता छपल बा ‘पहिले क बारिश’ पढ़ला पर जरूर उ दिन याद आ जाई जब चढ़ते अषाढ़ मार धुँवाधार बरसात होत रहे ।\nकहानी भी लिखल बाड़ी स । ‘दुलहिन के बाबुजी’ अंकुश्री बड़ी खूबी अउरी बारीकी से लिखले बाड़न अउरी एक कहानी ‘जामुआव के संत निराला बाबा’ डॉ हरेश्वर राय द्वारा लिखल गइल बा जवन अंत तक पढले खातिर मजबूर कर देले ।\nएकरे अलावा ए पत्रिका में समीक्षा अउरी भोजपुरी पर चर्चा परिचर्चा भी हर अंक में छपेला । कुल मिलाके ई पत्रिका कम समय में अपन बड़ी जगह बना लेहले बा । जहाँ आज के समय में पत्रिकन क भरमार लगल बा उ समय में बड़ी हिम्मत क काम जे पी द्विवेदी भइया कय रहल बाड़न।\nसंपादक जी अउरी पत्रिका परिवार के हमरा तरफ से अनघा बधाई अउरी शुभकामना बा । भइया पर अइसही माई सरस्वती क किरिपा बनल रहे ।\nचकिया, चंदौली, उ0प्र0।\nसमीक्षाभोजपुरी साहित्य सरिता, राजेश बादल


गौरइया - विकिपीडिया\nगौरइया (अंगरेजी: House sparrow, बैज्ञानिक नाँव: Passer domesticus) चिरइन के पासरिडाइ के सभसे प्रमुख चिरई हवे आ दुनिया के ज्यादातर हिस्सा में पावल जाले। छोटी मुकी ई चिरई आमतौर पर 16 सेमी (0.52 फीट) लमहर आ 24–39.5 ग्रा (0.85–1.39 औंस) वजन वाली होले। मादा गौरइया आ बच्चा सभ के रंग पियाराहूँ भूअर आ सलेटी रंग के होला, जबकि नर गौरइया के देह पर ढेर चटकार करिया, सफेद आ भूअर चीन्हा होला आ कंठ में करिया चकत्ता होला। चिरई सभ के जाति पासर में कुल 25 प्रजाति आवे लीं जिनहन में से इहो हवे आ ई यूरोप के ज्यादातर हिस्सा, भूमध्यसागरीय इलाका आ एशिया के अधिकांश इलाका सभ के मूल निवासी हवे। जान के भा अनजाने में, ई कई अउरी इलाका सभ में चहुँपावल गइल बा जिनहन में ऑस्ट्रेलिया के कुछ हिस्सा, अफिरका आ दुनो अमेरिका सामिल बाने; एह तरीका से ई दुनिया में सभसे ढेर क्षेत्र-बिस्तार वाली चिरई हवे।\nजर्मनी में एगो नर गौरइया\nइंग्लैंड में एगो मादा गौरइया\nजाति (Genus): पासर\nप्रजाति: P. domesticus\nआदमी द्वारा चहुँपावल\nमनुष्य के निवास स्थान से गौरइया के गहिरा जुड़ाव बा आ शहरी आ देहाती दुनो इलाका में ई पावल जाले। भले ई बहुत बिबिधता वाला अलग-अलग क्षेत्र सभ में पावल जात होखे, आमतौर पर अइसन घन जंगल, घास के मैदान आ रेगिस्तान सभ से दूरे रहे ले जहाँ कि मानव बस्ती न होखे। एकर मुख्य भोजन अनाज आ खर-कतवार सभ के बीया हवे हालाँकि, मोका मिले पर ई छोट किरौना आ अउरी कई तरह के चीज भी खा लेले। एकर शिकार करे वाला जीव सभ में बिलारि, बाज (हॉक), उरुआ आन कुछ मैमल सभ बाने।\nगौरइया ढेर संख्या, हर जगह मिले के कारण आ मनुष्य के आबादी के साथे जुड़ाव के कारण एह चिरई के सांस्कृतिक महत्व बाटे। कहीं ई खेत खाए वाली चिरई के रूप में देखल जाले, कहीं पालतू के रूप में भी रखल जाले; कहीं एकरा के मार के खाइल जाला आ सेक्सुअल पावर आ कामुकता के साथे एकर संबंध बतावल जाला; कहीं ई बहुत आम चीज के चीन्हा मानल जाले आ कहीं अश्लील चीज (वलगर) के रूप में देखल जाले। भले ई बहुतायत में पावल जाले, कुछ इलाका सभ में एकर संख्या घटल बा। आइयूसीएन के लाल सूची में एकरा के एकदम कम चिंताजनक श्रेणी में रखल गइल बा।\n↑ बर्ड लाइफ इंटरनेशनल (2013). "Passer domesticus". IUCN Red List of Threatened Species. Version 2013.2. International Union for Conservation of Nature. पहुँचतिथी 12 मार्च 2014. CS1 maint: uses authors parameter (link) CS1 maint: ref=harv (link)\n"https://bh.wikipedia.org/w/index.php?title=गौरइया&oldid=489628" से लिहल गइल\nLast edited on 29 अगस्त 2017, at 16:25\nएह पन्ना पर आखिरी बेर संपादन 29 अगस्त 2017 के 16:25 बजे भइल रहल।


खबर भोजपुरी में (शुक,2जनवरी 2015) – टटका खबर\n(बियफे, 1 जनवरी के खबर)\nहिन्दू धर्म के भावना पर चोट करे वाली फिलिम ‘पीके’ के यूपी का बाद अब बिहारो में टैक्स फ्री क दिहल गइल बा. एह बारे में जानकारी देत मुख्यमंत्री जीतन राम माँझी कहलन कि ई फैसला पहिले मुख्यमंत्री रहल जदयु नेता नीतीश कुमार के कहला पर लिहल गइल बा.\nकेन्द्र सरकार बियफे का देिने 64 साल पुरान योजना आयोग का जगहा नेशनल इंस्‍टीटयूशन फॉर ट्रांसफ्रॉर्मिंग इंडिया (NITI) आयोग बनावे के एलान कइलसि. प्रधानमंत्री एकर अध्यक्ष रहीहन. एकरा संचालक मंडल में मुख्‍यमंत्रियन आ केन्‍द्र शासित प्रदेशन के उप राज्‍यपालन के शामिल कइल जाई.\nजम्मू-कश्मीर के राज्यपाल से भेंट क के भाजपा कहलसि कि सरकार बनावे ला बातचीत हो रहल बा आ सरकार बनावे में अबहीं कुछ समय लागे वाला बा. भाजपा जल्दबाजी में कवनो फैसला लिहल नइखे चाहत एहसे कुछ समय दिहल जाव. राज्यपाल एह ला 19 तारीख ले समय दिहले बाड़न.\nदिल्‍ली विधानसभा चुनाव खातिर कांग्रेस अपना 24 गो उम्‍मीदवारन के पहिलका सूची जारी क दिहलसि. आआपा का तरफ से 62 उम्मीदवारन के सूची जारी हो चुकल बा बाकिर भाजपा का तरफ से अबहीं कवनो सूची उजागर नइखे कइल गइल.\nरक्षा मंत्री मनोहर पर्रिकर पाकिस्‍तान का तरफ से बेर-बेर संघर्ष विराम लाँघे के निन्दा कइले आ कहलन कि पाकिस्तान के हमला के निकहा जवाब दिहल जाई.\nमुंबई आतंकी हमला के मुख्‍य आरोपी जकी-उर-रहमान लखवी के चौदह दिन के न्यायायिक हिरासत में रावलपिंडी जेल भेज दिहल गइल बा.\nअसम में शोणितपुर आ कोकराझार जिला में पिछला दिने भइल नरसंहार के जांच राष्‍ट्रीय जांच एजेंसी शुरू क दिहले बिया.\nभारतीय रिजर्व बैंक लोग के चेतवले बिया कि मल्टी लेवल मार्केटिंग वाली कंपनियन से अलगे रहे लोग काहे कि एहमें अधिका लोग के नुकसाने हाथ लागेला.\nसाल के पहिलका दिने मुंबई शेयर बाजार मामूली तेजी का साथ बंद भइल. सेंसेक्स में महज 8 अंक आ निफ्टी में 1 अंक के बढ़त भइल. रुपिया में 32 पैसा के कमजोरी आइल आ सोना 100 रुपिया सस्ता हो गइल. चाँदी के दाम में 800 रुपिया के गिरावट भइल.\nशुक का दिन से बिना सब्सिडी वाला रसोई गैस सिलिण्डर के दाम में 43.50 रुपिया के कमी क दिहल गइल बा. बाकिर सब्सिडी वाला सिलिंडर के दाम में कवनो कमी नइखे भइल. पहिला जनवरी से रसोई गैस खरीदे वाला लोग के पूरा दाम देबे के पड़ी आ सब्सिडी के रुपिया बाद में ओह लोग के खाता में भेज दिहल जाई. बाकिर एह बीच जे लोग अबहीं ले ‘पहल’ योजना में शामिल नइखे हो सकल ओह लोग के 31 मार्च तक ले सब्सिडी के दाम पर सिलिंडर मिलत रहे के कहल गइल बा.\nयूपी विधान परिषद के बारह गो सीट के दूबरसा चुनाव 23 जनवरी के करावल जाई. अधिसूचना6जनवरी के जारी होखी आ ओहदिन से 13 जनवरी ले परचा दाखिल कइल जा सकी. 14 तारीख के जाँच होखी आ 16 तारीख ले नाम वापिस लिहल जा सकी. जरूरत पड़ल त 23 जनवरी के मतदान करावल जाई आ ओही दिन साँझ ले परिणाम बता दिहल जाई. एहमें विधायके लोग वोट देला.\nउत्तर प्रदेष बोर्ड माध्यमिक शिक्षा परिषद एह साल से हाईस्कूल आ इण्टरमीडिएट परीक्षा में नकल आ धांधली रोके खातिर उत्तर पुस्तिका में थ्री डी होलोग्राम लगाई. अगर केहू एकरा के मेटावे के कोशिश करी त उत्तर पुस्तिका खराब हो जाई आ ओकरा के बदलल ना जाई.\nबियफे का दिने यूपी में मौसम के मिजाज फेरू गड़बड़ा गइल. कई जगहा बरखा पड़ला का चलते नया साल के जश्न मनावे वाला लोग के मस्ती में बाधा पड़ल आ लोग के परेशानी फेरू बढ़ गइल. हालांकि ई बरखा गेंहू के फसल खातिर फायदेमंद रही जबकि तिलहन के फसल के नुकसान होखी. बिहार में ठंड से कुछ राहत मिलल. फजीरहीं से घाम निकल आइल रहे.\nबिहार के विश्वविद्यालयन में अंगीभूत कॉलेजन में भोजपुरी, मगही, पाली, गांधीयन थॉट्स, रसियन स्टडीज समेत अनेके विषय के शिक्षकन के नियुक्ति के प्रस्ताव शिक्षा विभाग तइयार कइले बा. अइसन 83 गो पद खाली पड़ल बाड़ी सँ.\nकटिहार जिला के कोढ़ा में नेशनल हाईवे 31 पर भइल एगो सड़क हादसा में जदयू नेता अभय कुमार सिंह के मौत हो गइल. कार में सवार तीन लोग घवाहिल भइल बा.\nपश्चिम चम्पारण के चोतरवा थाना के महुअवा सड़क पर एक ट्रैक्टर पलटला से एक आदमी के ठाँवे पर मौत हो गइल आ चार जने घवाहिल हो गइले.\nरोहतास जिला के बड्डी थाना के आलमपुर गाँव का लगे सड़क हादसा में एगो मेहरारू कचरा के मर गइल.\nसारण जिला के तरैया-मढौरा रोड पर एगो बस दुर्घटना में एक आदमी के मौत हो गइल आ दू जने घवाहिल हो गइलन.\nयूपी के सबले सीनियर अधिकारी अरुण कुमार गुप्ता के राज्य के नयका डीजीपी बना दिहल गइल बा बाकिर ई 31 जनवरी के रिटायरो हो जइहें.\nदेर से मिलल खबर में पता चलल बा कि भारत के सबले लमहर आदमी सारण के मुसेहरी गाँव के जितेन्द्र सिंह के मौत 31 दिसंबर का दिने 44 साल के उमिर में हो गइल. जितेन्द्र सिंह के गोड़ में 18 इंच के जूता आवत रहुवे जवन बाटा कंपनी अलग से बना के रियायती दाम पर देत रहुवे. उनकर लंबाई 231 सेंटीमीटर नापल गइल रहे. इनका से पहिले सबले लमहर आदमी हरियाणा के रहले जिनकर लंबाई 252 सेंमीटर रहुवे. उनकरो मौत 21 साल के उमिर में हो गइल रहुवे.\nTags: News in Bhojpuri, खबर भोजपुरी में, सबले लमहर आदमी


भोजपुरी में खबर (शनिचर, 25 अप्रैल 2015) – टटका खबर\nभोजपुरी में खबर (शनिचर, 25 अप्रैल 2015)\nकबो कबो कुछ अइसन हो जाला जवना के खबर बने से पहिलहीं सभका मालूम हो गइल रहेला. आजुओ 11 बज के 41 मिनट पर बलिया में भूकंप आइल. झटका अतना तगड़ा रहुवे कि सगरी केंवाड़ी खिड़की बन्द रहला का बावजूद खड़खड़ाए लगली सँ. सभे एक दोसरा के चेतावत बहरी भागल आ देखते देखते सगरी मुहल्ला सड़क पर रहुवे. फेर शुरू भइल अपना अपना घर परिवार के बेकत के हालचाल पूछे आ आपन बतावे के त नेटवर्क एह दबाव में कई जगहा फेल होखे लागल आ घंटन का कोशिश का बाद बात हो पावत रहुवे. एही क्रम में पता चलल कि छपरा, पटना, गोरखपुर, लखनऊ, इलाहाबाद, दिल्ली सभ जगहा के धरती हिल गइल रहुवे. फेर खबर आवे लागल कि एह भूकंप के केन्द्र रहुवे नेपाल में जहाँ बड़हन बरबादी आ जानमाल के नुकसान के अनेसा जतावल जात बा. देर रात भा काल्हु भोरे तक नुकसान के सही आकलन हो पाई तबले चलीं हमनी का भगवान से प्रार्थना कइल जाव कि जान माल के नुकसान कम भइल होखे आ जहाँ भइल होखे तहाँ राहत जल्दी से जल्दी चहूंपावल जा सके.\nएगो कारोबारी के किसान बता बना के फाँसी पर लटके के नौटंकी का फेर में ओह आदमी के सचहूं जान चल गइला का बाद नौटंकी पार्टी के कलाकार तरह तरह के नमूना पेश करे में लागल बाड़े. एह गोल के एगो बड़का करियठ नेता काल्हु ‘बहुत ही क्रांतिकारी’ खातिर मसहूर चैनल पर रोए के अइसन सीन पेश कइलसि कि ओकरा एह अभिनय खातिर आॅस्कर मिल जाव भा लोग माँग देव त अचरज ना होखे के चाहीं. बाद में गिरोह के सरगना माफी माँगे के नौटंकी कइलसि बाकिर संगही संगही मीडिया के चेतइबो कइलसि कि गलत तरफ मत ले जाव लोग बात के. मीडिया के बनावल ई भस्मासुर अब मीडिए के पाठ पढ़ावे लागल बा बाकिर कुकुर मीडियावाले अबहियों ओकर तरफदारी करे में लागल बाड़े. फाँसी टँगाइल किसान का सोझा भाषण जारी राखे का बात पर कहलसि कि ओकर प्लान त पूरा एक घंटा बोले के रहुवे बाकिर पन्द्रहे मिनट बोल के खतम क दिहलसि आपन भाषण.\nदेश विरोधी गिरोहन के फंडिंग करे का अछरंग का चलते फोर्ड फाउन्डेशन आ ग्रीनपीस इंडिया का खिलाफ शुरू भइल कार्रवाई पर अमेरिका चिन्ता जतवले बावे बाकिर का ऊ अपना खुद का देश का खिलाफ अइसन काम करेवालन के बरदाश्त कर पाई, एहू सवाल के जवाब ओकरा देबे के चाहीं.\nकेदारनाथ धाम गइल राहुल गाँधी के खबर पर एगो हलकट कांग्रेसी के ट्वीट रहुवे कि आजु जब मंदिर के कपाट खुली तब भगवान शिव राहुल गाँधी के दर्शन कर लीहें. हिन्दू विरोध क के आपन कबर खोद चुकल कांग्रेस के इहो बतावे के चाहीं कि एह तरह के बयान का हिन्दू आस्था पर चोट ना ह? आ राहुल गाँधी के धरम का ह? जहाँ ले राहुल के इटालियन पासपोर्ट के बात कइल जाव त राहुल आ सोनिया ईसाई धर्म माने वाला लोग ह आ एगो ईसाई के एह तरह से हिन्दू धर्म के तीर्थ पर जाए के सही कहल जाव कि गलत? खुद राहुल एह बात के कहलन कि आजु ले ऊ कवनो मंदिर में कवनो देवी देवता से कुछऊ नइखन मंगले. जब देवता से कुछ मांगही के नइखे त ओकरा डेहरी गइला के का जरुरत बा?\nदिल्ली से लखनऊ का बीच डबल डेकर ट्रेन चले के इंतजार अतवार का दिने खतम हो जाई जब केंद्रीय गृहमंत्री राजनाथ सिंह अउर रेल मंत्री सुरेश प्रभु आनंद विहार टर्मिनल से एह ट्रेन के लखनऊ खातिर रवाना करइहें. फिलहाल एह ट्रेन के हप्ता में दू दिन चलावल जाई.\nदेश में एके तरह के टैक्स लगावे के प्रावधान करावे वाला जीएसटी विधेयक शुक का दिने लोकसभा में पेश क दिहल गइल. विधेयक के विरोध करत विपक्ष के लोग बाहर निकल गइल.\nपूर्वाचल के जिलन में शुक का दिने साँझ का बेरा आइल बरखा आन्ही आ बनेरी गिरला का चलते भारी नुकसान होखे के अनेसा जतावल जात बा. कई जगहा फेंड़ उखड़ गइली सँ, बिजली के खंभा गिर गइली सँ. एह चलते बिजली आ टेलीफोन सेवा में बाधा आ गइल. कुछ जगहा से मौत आ घवाहिल होखे के खबरो सामने आइल बा. जौनपुर जिला में\nठनका गिरला से दू आदमी के मौत हो गउवे त गोरखपुर में दू दर्जन लोग घवाहिल हो गइल बा.\nपीएम मोदी शुक का दिने राष्ट्रीय पंचायती राज दिवस समारोह में बोलत कहलन कि सरपंचपि भा प्रधानपति के सिस्टम बंद होखे के चाही. महिला सशक्तिकरण खातिर पंचायतन में दिहल महिला आरक्षण के एह तरह से बेजा नाकारा करे पर रोक होखे के चाहीं.\nलखनऊ, फैजाबाद आ वाराणसी के कचहरियन में सीरियल ब्लास्ट करावे के आरोपी तारिक कासमी के बाराबंकी के एगो विशेष अदालत उमिर कैद के सजा सुना दिहलसि.\nबिहार में पंचायती राज संस्थानन के पदासीन प्रतिनिधियन के असमय मौत पर मिले वाला मुआवजा के राशि बढ़ा के पाँच लाख कर दिहल गइल बा. अब ओह लोग के मौत कवनो अपराध का चलते होखो भा प्राकृतिका आपदा से, भा कवनो हादसा से, हर हाल में ओह लोग के ई मुआवजा दिहल जाई. साथही एह लोग के तरह तरह के भत्ता का जगहा एगो तय राशि हर महीना दिहल जाई. मतलब कि भत्ता खातिर हिसाब देबे के पड़त रहुवे आ खरचा भइले पर धन मिलत रहुवे. अब एह ‘परेशानी’ से ओह लोग के मुक्त क दिहल गइल बा.\nपश्चिम चम्पारण जिला के नरकटियागंज-भिखानाठोरी रेलखंड पर ट्रेन चलल बंद हो गइल बा. एह रेल खंड के आमान बदले के काम शुरु होखे वाला बा जवना चलते एक साल खातिर ट्रेन सेवा बंद क दिहल गइल बा.\nTags: News in Bhojpuri, टटका खबर, भूकंप, भोजपुरी में खबर.


भोजपुरी पट्टी के खबर (शुक, 13 मार्च 2015) – टटका खबर\nबक्सर शहर के सिंडीकेट आ गोलंबर के इलाका बुध का सगरी रात जरत रह गइल. सड़क हादसे में चार आदमी के मौत आ एक दर्जन लोग के घवाहिल भइला का बाद खिसियाइल लोग के बवाल देखत इहे बुझाव कि पुलिस प्रशासन पर से लोग के भरोसा उठ गइल बा. प्रशासन जबले चेतल आ सम्हरल तबले बहुते कुछ नुकसान हो चुकल रहुवे.\nरोहतास जिला के नोखा इलाका के मनीपुर राम-जानकी मंदिर से भइल मूर्ति चोरी के मामिला के पुलिस पता लगा लिहलसि आ सात गो अपराधियन के गिरफ्तार कर लिहलसि. कुछ अउरीओ अपराधी नजर में बाड़े बाकिर हाथे नइखन लागल. बाकिर चोरी के सामान बरामद नइखे हो पावल.\nरोहतास जिला के काराकाट इलाका के पड़सर गांव में दहेज खातिर हत्या के मामिला थाना में लिखावल गइल बा. शिकायत बा कि एगो बियाहल औरत के ओकर ससुराल वाले जान से मार के लाशो जरा दिहले.\nरोहतास जिला के बिक्रमगंज में पुल का नियरा बियफे का दिने पल्सर चोरा के भागत तीन गो बदमाशन के पुलिस पकड़ लिहलसि. ई बदमाश आरा रोड पर एसबीआई शाखा का लगे खड़ा कइल मोटरसाइकिल चोरा के भागत रहले आ पुलिस पता चलते घेराबन्दी क के एकनी के पकड़ लिहलसि.\nभोजपुर जिला के आरा शहर में बियफे का दिने सघन चेकिंग अभियान चला के पचास गो दुपहिया आ चार पहिया गाड़ियन के जब्त के जुर्माना वसूलल गइल.\nआरा-पटना मेन रोड पर बियफे का दिने गिधा का नियरा एगो मोटरसाइकिल साइकिल वाले से जा टकराइल जवना चलते एगो नवही के मौत हो गइल आ एक आदमी घवाहिल हो गइल जेकरा के इलाज खातिर पटना रेफर कर दिहल गइल बा.\nकैमूर जिला के कुदरा इलाका के कैलाशपुर गाँव में पाॅच बिगहा खेत में होखत अफीम के खेती के पता लगा लिहलसि पुलिस. खेत वाला फरार बा.\nकैमूर जिला के भभुआ का एगो दलित बस्ती में बियफे का दिने एक आदमी के छत अचानके बगल का छत पर गिर पड़ल जवना चलते दू गो बचवन समेत चार जने के मौत हो गइल आ दर्जनो लगो घवाहिल गहो गइल बा.\nछपरा जिलाधिकारी का निर्देश पर अल्ट्रासाउंड सेंटरन पर छापेमारी दुसरको दिने बियफे के जारी रहल आ एहु दिने उहे हाल रहुवे के कहीं डाक्टर ना रहुवे त कहीं रजिस्टर.\nसिवान जिला के असांव-दरौली सड़क पर बिजुलिया मोड़ का नियरा पेट्रोल पंप के मैनेजर आ कर्मचारी के गोली मारे का मामिला में कचहरी रोड का लगे आरोपी जटा सिंह के गिरफ्तार कर लिहलसि पुलिस.\nगोपालगंज जिला के सोनवलिया गांव में खाना बनावत घरी लागल आग से एगो औरत बहुते झँउस गइल. बाद में ओकर मौत अस्पताल में इलाज का दौरान हो गइल.\nगोपालगंज के बरौली इलाका के सिसई गांव में सिवान से आइल बारात में नाच का झगड़ा में बुध का दिने एक आदमी के मारपीट के घवाहिल क दिहल गइल. ओकरा के अस्पताल में भरती करावल गइल बा.\nगोपालगंज जिला के महम्मदपुर गांव का नियरा सड़क पर बियफे का भोरे एगो झोपड़ी में एगो बूढ़ के लाश मिलल बा जवना के पहचान नइखे होखत.\nमुजफ्फरपुर नरकटियागंज रेलखंड पर डाउन जननायक एक्सप्रेस से मुजफ्फरपुर के दू गो यात्रियन के बुध का रात बेहोशी का हाल में मोतिहारी टीसन पर उतारल गइल. बियफे का दिने होश में अइला का बाद पता चलल कि एकनी के नशा खिया के जहरखुरान गिरोह एकनी का लगे से 27 हजार रुपिया लूट लिहले बाड़े.\nपूर्वी चंपारण के नौतन खुर्द पंचायत के भेड़िहारी टोला मोड़ पर बियफे का दिने एगो खाली ट्रैक्टर पलट गइल जवना से ओकर ड्राइवर के जान चल गइल. उ धनकुटवा के बतावल जात बा.\nबलिया जिला में चिलकहर डुमरी रोड पर एगो ट्रक से कचरा के एगो मोटरसाइकिल सवार नवही के मौत हो गइल. ड्राइवर बाद में ट्रक छोड़ के भाग निकलल. पुलिस ट्रक के जब्त क लिहले बिया.\nगाजीपुर जिला के नोनहरा इलाका के सुसुंडी गांव का लगे बुछ का रात सड़क हादसा में हाथीखाना के एगो मोटरसाइकिल सवार नवही के मौत हो गइल आ ओकरा संगे बइठल नवही घवाहिल हो गइल.\nगाजीपुर के गगरन गाँव मे बुध के रात एगो औरत के कुछ नवही जबरिया जहर खिया दिहले जवना चलते ओकर मौत हो गइल. मरे वाली के लड़िका गाँवे के चार आदमी पर नामजद केस लिखववले बा.\nमऊ दक्खिन टोला के राज पैलेस का लगे एगो बोलेरो पाँच लोग के घवाहिल करत भाग निकलल. एक आदमी के हालत बहुते खराब बा.\nगोरखपुर के चिलुआताला इलाका से पिछला महीना से गायब लड़िकी का बारे में पता चलल बा कि ओकरा के एगो आर्केस्ट्रा पार्टी में बंधक बना के राखल गइल बा. ओकर महतारी पुलिस में शिकायत लिखवले बिया जवना का बाद मामिला के जाँच करत बिया पुलिस.\nदेवरिया जिला के बरहज में सूरदास कुटी का नियरा एगो निजी चिकित्सालय में आपरेशन के दौरान एगो मरीज के मौत हो गइल. ओकरा के बेहोश बता के चिकित्सक गोरखपुर मेडिकल कालेज भेज दिहलसि आ अस्पताल बंद क के स्टाफ समेत फरार हो गइल.\nदेवरिया जिला के पड़ौली गांव से बियफे का दिने आग से जरल एगो औरत के लाश पुलिस ओकरा घर के अंगना से बरामद कइलसि. घर वाले फरार बाड़े.\nदेवरिया जिला के विशनपुर बगहीं गाँव में बियफे का दिने करेंट लगला से एगो लड़िका के मौत हो गइल. बतावल जात बा कि बियफे भोर में तिघरा-मराछी बान्ह पर एगो गाछ के डाढ़ काटत घरी उपर से जात हाईटेंशन लाइन के करेंट लाग गइल.\n16 मार्च से वाराणसी सिटी से गाजीपुर होखत बलिया के बीच एगो नया डीएमयू चलावल जाई.\nजौनपुर वाराणसी रोड पर त्रिलोचन बाजार में बियफे का दिने एगो रोडवेज बस से कचरा के एगो मोटर साइकिल से जात दू गो नवहियन के दर्दनाक मौत हो गइल. तिसरका घवाहिल होके अस्पताल में जिनिगी के साँस गिनत बा.


भोजपुरी काव्य संगोष्ठी सम्पन्न – साहित्यांगन\nHome > ताजा समाचार > भोजपुरी काव्य संगोष्ठी सम्पन्न\nपालम, दिल्ली, दिंनाक 23 नवम्बर, सायं3बजे से अखिल भारतीय भोजपुरी लेखक संघ और पुरवइया द्वारा आयोजित भोजपुरी कवि गोष्ठी की अध्यक्षता करते भोजपुरी के सुप्रसिद्ध कवि डॉ गोरख प्रसाद मस्ताना ने भोजपुरी इन पंक्तियों को पढ़ा, और भोजपुरी काव्य संगोष्ठी को एक नई उंचाई प्रदान कर दी.\nआज इस कार्यकम्र में भोजपुरी कवि नवल किशोर निशात ने भ्रूण हत्या पर रोक हेतू निवेदन करते अपनी रचना ‘ हमहूँ दिलवे के टुकड़ा तोहार ऐ मइया’ पढ़ के माहौल के भावुक बना दिया.\nइसी बीच भोजपुरी साहित्यकार रमेश कुमार सिंह जी ने डॉ गोरख प्रसाद मस्ताना की भोजपुरी खंडकाव्य पर बोलते कहा कि भोजपुरी एकलव्य खंड काव्य में जिस दृष्टि से मस्ताना ने की है वह अभी हिंदी में नहीं है या अन्य भाषा में भी दुर्लभ है. डिफेंडर पत्रिका के संपादक धनञ्जय कुमार सिंह ने सूचित किया कि डिफेंडर पत्रिका भोजपुरी में स्वतंत्र रूप में निकलने जा रही है, यह एक मेरे सपना था जो पूरा होने जा रहा है उन्होंने सरकार से इसके संवैधानिक मान्यता प्रदान करने का अनुरोध भी किया .\nलोक सभा में अधिकारी और हिंदी – मगही के विद्वान उपेन्द्र नाथ ने भोजपुरी के संस्था के जुड़ें लोगों से निवेदन किया कि भोजपुरी खातिर सबलोग व्यक्तिगत प्रचार- राग से दूर रह के भोजपुरी के मान्यता पर मिल जुल के काम करे.\nभोजपुरी रंगमच के लोकप्रिय नाम संजय ऋतुराज ने भोजपुरी के हास्य व्यंग कविता सुनाया तो गोष्ठी में हंसी का संचार हो गया . इस गोष्ठी का संचालक संतोष कुमार ने किया और उन्होंने भोजपुरी के दू गो नविन रचना गरीबी और जननायक नामक रचना सुनाया. भाषानुवादक, राजेश कुमार ओझा ने भोजपुरी भाषा और साहित्य के बारे में बोलते कहा कि भोजपुरी के विकास से हिंदी कमजोर ना मजबूत होई.\nआज इस गोष्ठी में तीन भोजपुरी से जुड़ीं पत्रिकाओं का विमोचन हुआ – भोजपुरी, इंग्लिश आ हिंदी भोजपुरी के पत्रिका – भोजपुरी ज़िन्दगी ( संपादक – संतोष कुमार), डिफेंडर ( संपादक -धनञ्जय कुमार सिंह), और भोजपुरी की ठेठ पत्रिका – लकीर ( जमशेदपुर से – सम्पादक – श्री गंगा प्रसाद अरुण जी) .\nसर्व सम्मति यह निर्णय लिया गया कि भोजपुरी को संविधान की आंठ्वी अनुसूची में शामिल कराने के लिए प्रधानमंत्री समेत अनेक मंत्री और संसदों को पत्र लिखा जाय ताकि संसद के शीतकालीन सत्र में भोजपुरी से जुडल बिल पास हो सके.\nएह गोष्ठी में प्रवासी शक्ति पत्रिका से राज कुमार जी, पुरवैया से सचिव श्री नागेन्द्र सिंह जी, क्षितिज, हर्ष, रंजू, योगेश कुमार, भाई बी के सिंह जी ( संचालक – श्री ज्ञान गोंग्त्री विकास संस्था) आदि लोगों ने भाग लिया.\nकार्यक्रम के समाप्ति पुरवैया संस्था के प्रेसिडेंट श्री राजदीप सिकदर के धन्यवाद ज्ञापन से हुआ ( रिपोर्ट – santosh kumar, editor -भोजपुरी ज़िन्दगी/ 23/ 11/14- 9868152874)


मनोबिज्ञान - विकिपीडिया\nमनोबिज्ञान, मन आ बेहवार के बिज्ञान हऽ, एह में सगरी सचेतन आ अचेतन अनुभव आ बिचार के सब पहलू के अध्ययन सामिल बा। ई एकेडमिक बिसय हवे आ सामाजिक बिज्ञानन में गिनल जाला। एह बिसय में कौनों सिंगल परानी (ब्यक्ति भा जानवर) या फिर अइसन परानी सभ के समूह के अध्ययन केस के रूप में भी कइल जाला आ अइसन केस स्टडी सभ के आधार पर आम नतीजा आ सिद्धांत भी बनावल जालें।\nइतिहासी बिकास के क्रम में मनोबिज्ञान के परिभाषा भी बदलत रहल बा; आत्मा के बर्णन से सुरू हो के, मन के बिज्ञान, अनुभव (सचेत अनुभूति) के बिज्ञान, आ बिचार के बिज्ञान; आ अंत में बेहवार के बिज्ञान के रूप में परिभाषित कइल गइल बा।\nमनोबिज्ञान के अध्ययन करे वाला ब्यक्ति के मनोबैज्ञानिक कहल जाला। मनोबैज्ञानिक लोग के समाज बिग्यानी या बेहवार बिज्ञानी के रूप में भी देखल जा सके ला। मनोबैज्ञानिक लोग मानसिक फंक्शन सभ के ब्याक्तिगत आ सामाजिक बिचार-बेहवार पर परभाव के समझे के कोसिस करे ला।\nमनोबिज्ञान के वर्तमान स्वरुप, एगो साइंस के रूप में, पच्छिमी बिचार, अध्ययन आ रिसर्च पर आधारित हवे हालाँकि कुछ बिद्वान लोग भारतीय मनोबिज्ञान के बात भी करे लें जे पच्छिमी मनोबिज्ञान से पहिले से मौजूद बा भले ई स्वतंत्र बिज्ञान के रूप में ना रहल बलुक दर्शन के शाखा के रूप में रहल।\n↑ मिश्र, ब्रज कुमार. मनोविज्ञान : मानव व्यवहार का अध्ययन. PHI Learning Pvt. Ltd. पप. 5–. ISBN 978-81-203-3847-0.\n↑ शर्मा, रामनाथ; रचना शर्मा (2004). भारतीय मनोविज्ञान. Atlantic Publishers & Dist. पप. 5–7. ISBN 978-81-7156-597-9.\n"https://bh.wikipedia.org/w/index.php?title=मनोबिज्ञान&oldid=530877" से लिहल गइल\nएह पन्ना पर आखिरी बेर संपादन 30 अक्टूबर 2017 के 16:10 बजे भइल रहल।